title: Tasankointiaanien viittomakieli

text: Viittomakielen kehittyminen edistyneimpään muotoonsa on tapahtunut kuitenkin Suurilla tasangoilla. Monet tasankointiaanit uskovat, että kiowat keksivät sen. Cheyennien suullisen perimätiedon mukaan kiowat omaksuivat viittomakielen New Mexicosta ja toivat sen mukanaan tasangoille. Idästä tulleet siouxit ovat kertoneet, etteivät tunteneet tätä ilmaisumuotoa ennen kuin cheyennet opettivat sen heille. Kiowia on yleisesti pidetty taitavimpina viittomakielen osaajina. Myös cheyennien ja arapahojen taidot tämän kielen taitajina on nostettu yleisesti esille.


title: Tasankointiaanien viittomakieli

text: Kun ratsastuskulttuuri kuljetti mukanaan kymmeniä eri murteita puhuvia heimoja tasangoilla oli yhteisen kielen kehittäminen ja omaksuminen elintärkeää. Kiowat, cheyennet ja arapahot toimivat tutkimusten valossa viittomakielen kaikkein merkittävimpinä levittäjinä. Heidän liikkumisensa tapahtuivat yhtä lailla sekä eteläisillä että pohjoisilla tasangoilla. Idästä ja lännestä löydetyt merkkikielet ovat olleet hyvin alkeellisia, ja niiden kehittymättömyyteen on löydetty hyvät perustelut. Idässä hallitsevina olleet algonkin-kielet ja irokeesikielet estivät sikäläisen viittomakielen kehityksen, ja Kalliovuorten heimot taas elivät liian eristettyä elämää oppiakseen selkeästi ymmärrettävää merkkikieltä. Poikkeuksen tähän tekivät nez percet, jotka solmivat kauppasuhteet Montanassa ja Pohjois-Dakotassa asuviin intiaaneihin, ja oppivat käyttämään tasankojen viittomakieltä.


title: Tasankointiaanien viittomakieli

text: Tasangoilla asuvista kansoista comanchet ovat eurooppalaisten tekemissä muistiinpanoissa todettu huonoiksi viittomakielen taitajiksi. Yleisenä syynä tähän on pidetty sitä, että comancheilla ei ollut erityistä tarvetta oppia sitä, koska heidän oma kielensä oli pääkielenä useimmissa eteläisillä tasangoilla käydyissä intiaanien välisissä kokoontumisissa. Myöskään tasankojen lounaisilla laidoilla elävät utet eivät kuuluneet viittomakielen taitajiin. Syyksi on mainittu sosiaalisten kontaktien puuttuminen tasankojen heimoihin.


title: Tasankointiaanien viittomakieli

text: Kun tasankointiaanien viittomakieltä ja kuurojen käyttämää Amerikkalaista viittomakieltä verrataan toisiinsa löytyy niistä paljon samankaltaisuutta. Hyvä esimerkki on vierailu, jonka kiowat tekivät vuonna 1930 texasilaiseen kuurojen kouluun. Eräs intiaaneista piti biisoninajoa koskevan esitelmän tasankojen viittomakielellä. Kaikki kuurot ymmärsivät tarinan, vaikka eivät olleet koskaan ennen nähneet intiaaneja puhumassa pelkin käsimerkein.


title: Tasankointiaanien viittomakieli

text: Tutkijat ovat havainneet myös joitakin merkittäviä eroavaisuuksia tasankointiaanien viittomakielen ja amerikkalaisen viittomakielen välillä. Viimemainittu kuurojen käyttämä kieli perustuu enemmän sormilla tehtyihin merkkeihin vartalon edessä, ja toimii vain lähietäisyydellä. Tasankointiaanien vastaava kieli oli suunniteltu käytettäväksi myös pidemmillä etäisyyksillä. Heidän kommunikaationsa koostui usein laajemmista liikeradoista, ja he käyttivät käsivarsiaan paljon enemmän kuin kuurot. Monet asiat ilmaistiin heiluttamalla molempia käsiä pään yläpuolella vasemmalta oikealle tai päinvastoin. Liikkeiden kohdistuessa suoraan kehoa vasten ne erottuivat kauemmas taustan valoisuutta vasten. Kaikkiaan intiaanien kieli sisälsi enemmän elehtimistä, ja sitä voidaan verrata "ilmakuvien" tekoon tai puhtaaseen pantomiimiin.


title: Tasankointiaanien viittomakieli

text: Tasankointiaanien viittomakieli on saattanut suuresti vaikuttaa amerikkalaisen viittomakielen syntyyn. Vaikka kielelliset todisteet osoittavat, että nämä kaksi viittomakieltä erottuvat selvästi toisistaan, niin kielien rakenteesta löytyy silmiinpistäviä yhtäläisyyksiä.


title: Tasankointiaanien viittomakieli

text: Tasankojen viittomakielestä on löydetty yli 3000 sanaa. . Vuonna 1885 tehdyn tutkimuksen mukaan Yhdysvalloista löytyi yli 110 000 tasankojen viittomakielen käyttäjää. Lukua lisäsivät Oklahoman moniin reservaatteihin siirrettujen itäisten kansojen rippeet kuten cherokeet ja chickasawit. Parhaimmillaan viittomakieli oli puhetta nopeampaa. Monet uudisasukkaat käyttivät intiaaneilta oppimaansa viittomakieltä karjanajossa, jolloin normaali puhe oli mahdotonta melun ja etäisyyksien takia.


title: Tasankointiaanien viittomakieli

text: Nykyään tasankojen viittomakieli on häviämässä, vaikka joitakin sen taitajia saattaa vielä löytyä reservaateista. Elokuussa 2010 oli pohjoisten cheyennien reservaatissa kokous, jonne kokoontui eri puolilta Yhdysvaltoja tasankojen viittomakielen taitajia. Edellinen vastaava tilaisuus oli pidetty 80 vuotta aiemmin.


title: Lodenius

text: Lodenius on muun muassa seuraavien henkilöiden sukunimi:


title: Lu Yen-hsun

text: Lu Yen-hsun (s. 14. elokuuta 1983 Taipei) on taiwanilainen tennispelaaja. Parhaimmillaan hän on ollut kaksinpelissä ATP-listan sijalla 33 marraskuussa 2010. Hän ei ole voittanut yhtään ATP-turnausta kaksinpelissä.


title: Lu Yen-hsun

text: Grand Slam -turnauksissa Lu on päässyt parhaimmillaan puolivälieriin Wimbledonissa vuonna 2010. Turnauksen alkaessa hän oli maailmanlistan sijalla 82. Ensimmäisellä kierroksella hän voitti Horacio Zeballosin (ATP-44), toisella kierroksella Michał Przysiężnyn (ATP-94), kolmannella kierroksella Florian Mayerin (ATP-59), ja neljännellä kierroksella hän yllätti maailmanlistan sijalla seitsemän olleen Andy Roddickin viisieräisessä ottelussa lukemin 4–6, 7–6(3), 7–6(4), 6–7(5), 9–7. Puolivälierässä hän hävisi Novak Đokovićille suoraan kolmessa erässä.


title: Lu Yen-hsun

text: Vuonna 2008 hän pääsi yllättäen Pekingin olympialaisissa kolmannelle kierrokselle asti, voitettuaan avauskierroksella kuudenneksi sijoitetun Andy Murrayn ja toisella kierroksella Agustín Callerin. Kolmannen kierroksen ottelunsa hän hävisi Jürgen Melzerille.


title: Momo

text: Momo voi tarkoittaa seuraavia:


title: Jamaikanhedelmäleikko

text: Jamaikanhedelmäleikko ("Artibeus jamaicensis") on leikkojen heimoon kuuluva lepakkolaji. Nisäkäsnimistötoimikunta ehdotti, että lajin suomenkieliseksi nimeksi vaihdettaisiin "jamaikanhankko".


title: Jamaikanhedelmäleikko

text: Jamaikanhedelmäleikko on levinnyt laajalle Keski- ja Etelä-Amerikassa. Lajia esiintyy mm. Meksikosta Brasiliaan.


title: Jamaikanhedelmäleikko

text: Lepakon turkki on lyhyt ja samettinen, väritykseltään se on ruskea, harmaa tai musta ja ruumiin alaosa on usein vaaleampi. Laji on kooltaan keskikokoinen; lepakon massa on 27–45 g. Jamaikanhedelmäleikon kyynärvarsi on 5–6,3 cm ja siipien väli 34–45 cm.


title: Jamaikanhedelmäleikko

text: Sen siivet ovat väritykseltään mustat ja kooltaan lyhyet mutta leveät. Lajille on tyypillistä myös eteenpäin taipunut ihopoimu nenässä.


title: Jamaikanhedelmäleikko

text: Jamaikanhedelmäleikot viihtyvät luolissa, tunneleissa, rakennuksissa ja puiden koloissa. Ne elävät haaremeissa, mutta myös pariutumattomat koiraat tai naaraat saattavat muodostaa ryhmiä. Ravinnokseen laji käyttää hedelmiä, kukkia ja hyönteisiä. Ruoan etsintä tapahtuu usein pienissä ryhmissä.


title: Jamaikanhedelmäleikko

text: Lajin luonnollisia vihollisia ovat pöllöt, käärmeet ja pikkujalohaukat.


title: Takayuki Takabayashi

text: Takayuki Takabayashi (; s. 12. syyskuuta 1967 tai 1972 Tokio) on japanilainen entinen baseballpelaaja ja olympiamitalisti. Hän edusti seuratasolla tokiolaista Nippon Oilia. Takabayashi oli mukana maansa hopeaa voittaneessa joukkueessa Atlantan olympialaisissa 1996.


title: Takayuki Takabayashi

text: Myös Takayukin isä Tsuneo oli baseballpelaaja.


title: Bad Oldesloe

text: Bad Oldesloe on kaupunki Schleswig-Holsteinin osavaltiossa Pohjois-Saksassa. Se on Stormarnin piirikunnan pääkaupunki ja sen asukasluku oli vuoden 2010 alussa 24 214. Saksalainen Nobelin kirjallisuuspalkinnolla palkittu historioitsija ja tietokirjailija Theodor Mommsen kasvoi kaupungissa 1800-luvun alkupuolella.


title: Pyhäjoen vaakuna

text: Pyhäjoen vaakuna on Pyhäjoen kunnan tunnus. Vaakunan aihe viittaa Hanhikiven suureen siirtolohkareeseen lähellä Pyhäjoen suuta, jota venäläiset pitivät 1400-luvun lopulla Pähkinäsaaren rauhan rajamerkkinä vuodelta 1323. Kiveen on hakattuna kruunu ja risti -kuvio rajamerkiksi.


title: Pyhäjoen vaakuna

text: Vaakunan selitys on ”sinisessä kentässä hopeinen kultavaruksinen hanhi, jonka alapuolella kultainen kruunu ja risti alakkain.” Vaakunan on suunnitellut Olof Eriksson, ja Pyhäjoen kunnanvaltuusto hyväksyi sen kokouksessaan 18. kesäkuuta 1965. Sisäasiainministeriö vahvisti vaakunan käyttöön 22. syyskuuta samana vuonna.


title: Said Saif Asaad

text: Said Saif Asaad (; s. 31. toukokuuta 1979 Bulgariassa nimellä Angel Popov) on qatarilainen painonnostaja ja olympiamitalisti. Hän vaihtoi kansalaisuuttaan bulgarialaisesta qatarilaiseksi ennen vuoden 2000 kesäolympialaisia, joissa hän sai pronssia alle 105-kiloisten sarjasta. Asaad on voittanut samassa painoluokassa olympiapronssimitalin lisäksi kultaa MM-kisoista 2003, Aasian kisoista 2002 ja Aasian-mestaruuskilpailuista 2005.


title: Freddie Bartholomew

text: Frederick Cecil Bartholomew (28. maaliskuuta 1924 Dublin, Irlanti – 23. tammikuuta 1992 Sarasota, Florida, Yhdysvallat) oli yhdysvaltalainen lapsinäyttelijä. Bartholomew näytteli Britanniassa pienissä elokuva- ja näyttämörooleissa, kunnes hänen huoltajanaan ollut tätinsä vei hänet Hollywoodiin. Bartholomew solmi kymmenvuotiaana studiosopimuksen Metro-Goldwyn-Mayerin kanssa. Hänen ensimmäinen merkittävä roolinsa oli vuonna 1935 elokuvassa "David Copperfield". Bartholomew'n muihin elokuviin kuuluvat muun muassa "Pikku Lordi" (1936) ja "Meren urhoja" (1937). Suosionsa huipulla Bartholomew oli Hollywoodin toiseksi korkeapalkkaisin lapsinäyttelijä Shirley Templen jälkeen. Bartholomew’n biologiset vanhemmat yrittivät saada hänen huoltajuutensa oikeusteitse, mutta tuloksetta.


title: Freddie Bartholomew

text: Palveltuaan toisessa maailmansodassa Bartholomew palasi näyttelijäksi, mutta ei aikuisena saavuttanut enää entistä suosiotaan. Hän muutti 1950-luvun alussa New Yorkiin, jossa toimi mainosalalla. Bartholomew on saanut tähden Hollywood Walk of Famelle.


title: Ola Laiho

text: Atte Ola Laiho (s. 11. helmikuuta 1934 Yläne) on suomalainen arkkitehti. Hän on arkkitehtitoimisto Laiho, Pulkkinen & Raunio:n (myöhemmin LPR-arkkitehdit) perustajaosakas.


title: Ola Laiho

text: Laihon töitä ovat muun muassa Paimion parantolan korjausten suunnittelu yhdessä Jaakko Rautasen ja Pirkko Paavola-Häggblomin kanssa, Helsingin Musiikkitalo yhdessä Marko Kivistön ja Mikko Pulkkisen kanssa, Kansalliskirjaston Fabianian ja Rotundan peruskorjaus sekä niitä yhdistävien uusien tilojen rakentaminen 1995–2001. Laiho on suunnitellut useiden kirkkojen urkufasadin, muun muassa Helsingin tuomiokirkon, Lohjan Pyhän Laurin kirkon ja Turun tuomiokirkon


title: Titolaisuus

text: Titolaisuus oli kommunismin eräs oppi ja haara, jonka Stalinin johtama Neuvostoliitto väitti 1948 alkaen Jugoslavian puoluejohtaja Josip Broz Titon kehittäneen. Titon Jugoslavia pyrittiin kääntämään takaisin Neuvostoliiton käskyvaltaan 1940-luvun lopulla tässä onnistumatta, mistä oli seurauksena Jugoslavian ja Neuvostoliiton välirikko. Titolaisuutta pidettiin Neuvostoliitossa omiin riveihin pesiytyneenä vastavallankumouksellisuutena ja Titon väitettiin olevan amerikkalaisen imperialismin kätyri. Kominform kehotti myös muiden maiden kommunistisia puolueita kitkemään titolaiset riveistään.


title: Titolaisuus

text: Titolaisuuden pelko johti Itäblokin maissa vuosina 1949–1953 poliittisiin vainoihin ja puhdistuksiin, joissa tuomittiin monia korkea-arvoisia kommunistijohtajia, kuten Unkarin László Rajk, Tšekkoslovakian Rudolf Slánský ja Bulgarian Traitšo Kostov.


title: Titolaisuus

text: Toisinaan titolaisuudella voidaan viitata myös Titon Jugoslaviassa todellisuudessa harjoitettuun kommunismin muotoon, joka erosi joiltain osin muista kommunistisista maista.


title: Heliumpallopojan tapaus

text: 15. lokakuuta 2009 coloradolaiset Richard ja Mayumi Heene päästivät heliumilla täytetyn pallon ilmaan ja väittivät että heidän kuusivuotias poikansa Falcon oli pallon mukana. Tiedotusvälineissä kerrottiin ufoa muistuttavan pallon lentävän yli kahden kilometrin korkeudessa. Tapaus herätti maailmanlaajuista huomiota, ja Falconista alettiin käyttää lempinimeä "heliumpallopoika" ("Balloon Boy").


title: Heliumpallopojan tapaus

text: Viranomaiset sulkivat Denverin kansainvälisen lentokentän, ja useita kansalliskaartin helikoptereita osallistui poliisien ohella takaa-ajoon. Useita tunteja kestäneen ja 80 kilometriä kantaneen lennon jälkeen pallo laskeutui 19 kilometriä koilliseen Denverin lentokentästä. Poika ei ollut pallon kyydissä, ja viranomaiset aloittivat laajat etsinnät siinä pelossa, että poika olisi pudonnut pallosta lennon aikana.


title: Heliumpallopojan tapaus

text: Myöhemmin iltapäivällä kerrottiin, että Falcon olikin piileskellyt koko ajan oman kotinsa ullakolla. Tapausta alettiin pian epäillä huijaukseksi ja julkisuustempuksi. Falcon sanoi vanhemmilleen eräässä haastattelussa, että "tehän sanoitte että tämä tehdään shown takia".


title: Heliumpallopojan tapaus

text: Joulukuussa vanhemmat tuomittiin lyhyisiin vankeusrangaistuksiin, isälle 90 päivää ja äidille 20, sekä 36 000 dollarin vahingonkorvauksiin viranomaisen harhauttamisesta. New York Postin vahvistamattoman arvion mukaan pojan "pelastusoperaatio" aiheutti noin kahden miljoonan dollarin kustannukset.


title: Heliumpallopojan tapaus

text: Isä Richard Heene on eräänlainen huonosti menestynyt näyttelijä ja koomikko, tee-se-itse -mies ja amatööritieteilijä, jonka harrastuksiin kuuluu myrskybongaus. Hän on mm. ajanut moottoripyörällä tornadoon ja lennellyt lentokoneella hurrikaani Wilman lähettyvillä. Perheessä on kolme lasta, jotkä isä on usein ottanut mukaan harrastuksiin, kuten esim. ufojahteihin.


title: Heliumpallopojan tapaus

text: Perhe on esiintynyt kaksi kertaa Vaimot vaihtoon -tosi-tv-ohjelmassa, toisella kertaa fanien suosikkivalintana ohjelman sadanteen jaksoon. Ohjelmassa Heene esitteli uskomuksiaan, joiden mukaan ihmiset polveutuvat avaruusolennoista, ja suunnitteli kotitekoisten lentävien lautasten lähettämistä myrskyihin.


title: Heliumpallopojan tapaus

text: Heene on yrittänyt saada tv-kanavia kiinnostumaan hänen ideoimastaan tosi-tv-sarjasta "Science Detectives", jossa selvitettäisiin "tieteen mysteerejä". Vaimot vaihtoon -sarjan tuottaja sanoi, että tuotantoyhtiö luopui hankkeesta skandaalin vuoksi.


title: Heliumpallopojan tapaus

text: Richard Heene kertoi ufonmuotoisen pallon olleen varhainen prototyyppi kokeessa, jonka tarkoituksena oli testata vaihtoehtoista liikkumismuotoa, jossa ihmiset voisivat "ajaa ulos autotallista ja leijua ruuhkien yläpuolella" parinkymmenen metrin korkeudessa.


title: Heliumpallopojan tapaus

text: Pallo oli halkaisijaltaan 6,1 metriä, korkeutta 1,5 metriä. Se oli teipattu yhteen ohuesta muovista ja päällystetty alumiinifoliolla. Pallon eheänä pysyminen oli varmistettu narulla ja ilmastointiteipillä. Pohjaan oli kiinnitetty vanerista ja pahvista tehty laatikko, johon Falconin väitettiin ryömineen.


title: Heliumpallopojan tapaus

text: Tapaus uutisoitiin laajasti eri puolilla maailmaa. TV-yhtiöiden helikopterit lähettivät suoraa videokuvaa pallon liikkeistä ja pelastusoperaatiosta. Heliumpallopojasta tuli netti-ilmiö, jota seurattiin reaaliaikaisesti blogeissa, spekuloitiin, tehtiin kuvanmuokkauksia ja vitsejä jo siinä vaiheessa kun pojan kohtalosta ei ollut vielä selvyyttä. "Balloon boy" oli Googlen suosituin haku, ja 34 hakua 40:stä suosituimmasta liittyi Falcon Heeneen ja tähän tapaukseen.


title: Heliumpallopojan tapaus

text: "Editor & Publisher" -julkaisu totesi maastoetsintöjen ollessa vielä käynnissä, että vasta pallon laskeutumisen jälkeen uutiskanavilla mainittiin ensimmäisen kerran olevan "vahvistamatonta", että Falcon olisi ollut pallossa alun perinkään. Median taustatutkimuksen laatu ei saanut hyvää arvosanaa, journalismin ja tosi-tv:n eron sanottiin unohtuneen, ja lasten käyttö uutisjutuissa herätti epäilyksiä.


title: Heliumpallopojan tapaus

text: Mediatutkija Robert Thompsonin mukaan taustalla oli kaksi tekniikkaan liittyvää syytä: satelliittiautojen avulla kuvaa voidaan lähettää mistä tahansa paikasta, ja materiaalia voidaan näyttää lukemattomilla eri kanavilla sekä internetissä.


title: Fredericksburg (Virginia)

text: Fredericksburg on kaupunki Virginian osavaltiossa Yhdysvalloissa. Sen asukasluku vuonna 2009 oli 29 193.


title: Fredericksburg (Virginia)

text: Yhdysvaltain ensimmäinen presidentti George Washington vietti lapsuutensa Fredericksburgissa.


title: The Tender Land

text: The Tender Land oli Aaron Coplandin toinen ooppera. Sen tilasi säveltäjältä Rodgers and Hammerstein Society League of Composersin 30-vuotisjuhlan kunniaksi. Nuorille laulajille sävelletyn teoksen ensimmäisen näytöksen päättävä kuorokappale "The Promise of Living" esitetään usein oopperasta irrallaan. "The Tender Landin" alkuperäinen, kaksinäytöksinen versio kantaesitettiin New York City Operassa 1. huhtikuuta 1954 ja uusittu kolminäytöksinen versio vuonna 1955. Kolminäytöksinen versio on nykyisin yleisesti käytetty. Oopperan libreton kirjoitti Horace Everett eli Erik Johns.


title: The Tender Land

text: Coplandin vanhempi ooppera, "The Second Hurricane" (1936) on jäänyt harvinaisuudeksi. "The Tender Land" on Coplandin viimeisiä kokonaan hänelle tyypillisessä lyyrisessä amerikkalaistyylissä sävellettyjä teoksia. Samaa tyyliä edustavat muiden muassa "Appalachian Spring" ja kolmas sinfonia.


title: Jiří Látal

text:
Jiří Látal (s. 2. helmikuuta 1967 Olomouc, Tšekkoslovakia) on tšekkiläinen entinen jääkiekkopuolustaja. Hän pelasi NHL-joukkue Philadelphia Flyersin riveissä yhteensä 92 ottelua tehoin 12+36=48. Jäähyminuutteja Látal keräsi 24. Suurimmaksi osaksi hän pelasi Tšekkoslovakian ja Tšekin liigoissa. Látal pelasi urallaan myös Norjassa ja Suomessa.
Látal pelasi ensimmäisen kautensa 1984–1985 Tšekkoslovakian liigan HC Sparta Prahassa 17-vuotiaana ja hän teki 28 runkosarjaottelussa tehot 2+2=4. Toronto Maple Leafs varasi hänet numerolla 106 . Látal siirtyi kaudeksi 1987–1988 HC Dukla Trenčíniin, jossa hän pelasi kaksi kautta. Elokuussa 1989 Toronto Maple Leafs kauppasi Látalin oikeudet Philadelphia Flyersiin vaihdossa seitsemännen kierroksen varausvuoroon kesälle .


title: Jiří Látal

text: Kaudeksi 1989–1990 Látal siirtyi Flyersin organisaatioon. Hän pelasi ison osan kaudesta farmijoukkue Hershey Bearsissa, AHL:ssä, jossa Látal teki 22 ottelussa tehot 10+18=28. NHL:n puolella hän teki 32 runkosarjaottelussa tehot 6+13=19. Kausi 1990–1991 jäi Látalin ainoaksi kokonaiseksi NHL:ssä. Hän teki 50 ottelussa tehot 5+21=26. Kaudella 1991–1992 Látal palasi kymmenen pelaamansa ottelun jälkeen Eurooppaan ja siirtyi loppukaudeksi Norjan Elitserienissä pelanneen Vålerenga IF:n joukkueeseen.


title: Jiří Látal

text: Kauden 1992–1993 Látal pelasi SM-liigaa Reipas Lahden riveissä. Hän oli tehoilla 5+20=25 joukkueen tehokkain puolustaja ja puolustajien pistepörssissä Látal sijoittui yhdeksänneksi KalPan Juha Tuohimaan, JYPin Harri Laurilan ja Lukon Jarmo Kuusiston kanssa. Hänen henkilökohtaisesti hyvin sujuneesta kaudestaan huolimatta Reipas joutui keväällä 1993 liigakarsintoihin, mutta onnistui säilyttämään sarjapaikkansa. Reippaan jälkeen Látal palasi kaudeksi 1993–1994 Vålerengaan ja hän palasi sieltä kesken kauden kotimaahansa ja siirtyi HC Olomoucin joukkueeseen. Látal pelasi joukkueessa kaksi seuraavaa kautta, joista toisella kaudella 1995–1996 hän pelasi myös Vsetínská Hokejovássa.


title: Jiří Látal

text:
Látal lopetti uransa HC Olomoucissa kevääseen 1996.
Látal edusti maajoukkueurallaan Tšekkoslovakiaa. Hän pelasi yhden ottelun vuoden 1989 MM-kilpailuissa, joista tuli pronssia.


title: Jiří Látal

text: Látal pelasi myös alle 20-vuotiaiden MM-kilpailuissa vuosina 1985, 1986 ja 1987. Hän voitti niistä MM-hopeaa vuosina 1985 ja 1987. Vuoden 1987 turnauksessa Látal oli tehoilla 4+2=6 Tšekkoslovakian tehokkain puolustaja Petr Pavlasin kanssa. Hänet valittiin turnauksen tähdistökentälliseen.


title: Jiří Látal

text: Vuonna 1984 Látal voitti alle 18-vuotiaiden EM-hopeaa. Hänet valittiin turnauksen tähdistökentälliseen.


title: Siikajoen vaakuna

text: Siikajoen vaakuna on Siikajoen kunnan tunnus. Vaakuna on saanut aiheensa yhdistelemällä elementtejä Siikajoen aiemmasta ja Ruukin vanhasta vaakunasta. Ruukin vanha vaakuna puolestaan perustui Paavolan ja Revonlahden vaakunoiden aiheisiin.


title: Siikajoen vaakuna

text:
Vaakunan selitys on ”sinisellä kilvellä yläreunaltaan sahakoroinen ja alareunaltaan aaltokoroinen hirsi, jonka yläpuolella kolme kuusisakaraista tähteä rinnakkain ja alapuolella siika, kaikki hopeaa.” Vaakunan suunnittelijoiksi on nimetty Ruukin ja Siikajoen valtuustot, kunnanjohtajat Kaisu Tuomi ja Tommi Lepojärvi sekä Pekka Tuokila, ja uuden Siikajoen kunnanvaltuusto päätti sen vaakunaksi kokouksessaan 19. joulukuuta 2006 seuraavan vuoden alussa aloittavalle kunnalle.
Alkuperäinen Siikajoelle vahvistettu vaakuna on Olof Erikssonin suunnittelema, ja sen selitys on ”sinisessä kentässä kolme uivaa hopeasiikaa alakkain.” Vaakuna perustui vanhaan pitäjänsinettiin, ja sen aihe teki siitä puhuvan. Siikajoen kunnanvaltuusto hyväksyi sen kokouksessaan 11. syyskuuta 1954. Sisäasiainministeriö vahvisti vaakunan käyttöön 15. marraskuuta samana vuonna. Vaakuna jäi epäviralliseksi kotiseutuvaakunaksi Siikajoen ja Ruukin kuntaliitoksessa 2007.


title: Ilmari Wirkkala

text: Matti Ilmari Wirkkala (16. lokakuuta 1890 Kaustinen – 3. joulukuuta 1973) oli suomalainen taiteilija ja hautausmaa-arkkitehti, joka suunnitteli runsaasti hautausmaita, hautapatsaita ja sankarihautoja. Hän suunnitteli myös kirkkorakennuksia ja kirkollisia rakennuksia sekä maalasi alttaritaluja.


title: Ilmari Wirkkala

text:
Hän oli Hautausmaiden ystävät ry:n sihteeri, myöhemmin toiminnanjohtaja. Hän nosti yhdessä pastori Wäinö Forsmanin ja kirjailija Maila Talvion kanssa 1930-luvulla hautausmaat seurakuntasivistyksen
mittapuuksi ja hautausmaiden hoidon kulttuuritehtäväksi. Hän työskenteli aluksi Granit Oy:n taiteellisena johtajana 1913-25. Wirkkalan suunnittelutöiden piirustuksia on Museoviraston arkistossa vuosilta 1930–1960 yli 1 300. Lappeenrannan keskuspuistossa on Valkoisten kaatuneiden sankaripatsas vuodelta 1920. Hänen suunnittelemansa on myös Lappeenrannan Lepolan hautausmaan arkkitehtuuri ja aidat. Hän on suunnitellut myös sankarihauta-alueen Lohjan Pyhän Laurin kirkkomaalla.


title: Ilmari Wirkkala

text: Wirkkalan puoliso oli Selma Vanhatalo, ja heidän poikansa olivat hautausmaiden suunnittelijana ja lasitaiteilijana tunnettu Tauno Wirkkala ja muotoilija Tapio Wirkkala.


title: Selänpään Jäykät

text: Selänpään Jäykät ry on vuonna 1914 perustettu voimistelu- ja yleisurheiluseura Kouvolasta.


title: Selänpään Jäykät

text: Seuran kuuluisimpia jäseniä on Eino Rastas joka voitti Kalevan Kisoissa 5000 metrin ja 10000 metrin juoksun SM-kultaa vuonna 1922 ja 10000 metrin juoksun SM-kultaa vuonna 1917 . Kesäolympialaisissa 1920 Antwerpenissa ja 1924 Pariisissa Rastas oli mukana voittamassa suomelle joukkuekultaa .


title: Dušan Uhrin

text: Dušan Uhrin (s. 5. helmikuuta 1943) on tšekkiläinen jalkapallovalmentaja ja entinen pelaaja.


title: Dušan Uhrin

text: Uhrin syntyi Slovakiassa, mutta on asunut suurimman osan elämästään Prahassa. Hänen poikansa Dušan on myös jalkapallovalmentaja.


title: Dušan Uhrin

text: Uhrinin pelaajaura jäi valmennusuraa vaatimattomammaksi. Hän edusti vuosina 1959–1969 prahalaisseuroista Admira ja Artima Prahaa sekä Slavia Karlovy Varya.


title: Dušan Uhrin

text: Valmennusuransa Uhrin aloitti 1969 Admira Prahan juniorivalmentajana. Hän toimi tehtävässään viiden vuoden ajan, kunnes nousi 1974 Admiran edustusjoukkueen valmentajaksi. Kaksi vuotta myöhemmin Uhrin nähtiin suurseura AC Sparta Prahan peräsimessä, mutta pesti jäi lyhyeksi. Vuonna 1977 Uhrin siirtyi ensimmäistä kertaa ulkomaille algerialaisen CR Belouizdadin valmentajaksi. Hän voitti seuran kanssa Algerian cupin 1978. Voittokauden jälkeen Uhrin jätti Belouizdadin ja palasi kotimaahansa.


title: Dušan Uhrin

text: 1980-luvun alussa Uhrin valmensi lyhyen aikaa Spartak Hradec Královéa ja toistamiseen Sparta Prahaa ilman suurempaa menestystä. Vuonna 1983 hän siirtyi RH Chebin valmentajaksi ja toimi tehtävässä neljän kauden ajan. Kaudella 1988–1989 hän luotsasi AEL Limassolin Kyproksen cupin mestariksi. Mestaruuskauden jälkeen Uhrin palasi Chebiin kauden ajaksi.


title: Dušan Uhrin

text: Vuonna 1991 Uhrinista tuli kolmannen kerran Sparta Prahan päävalmentaja ja tällä kerralla tuli myös menestystä. Hän valmensi seuran historian viimeiseen Tšekkoslovakian mestaruuteen kaudella 1992–1993. Maan jakauduttua Tšekkiin ja Slovakiaan, myös maajoukkuepuolella tapahtui muutoksia. Vuonna 1994 Uhrinista tuli toinen uudelleen itsenäistyneen Tšekin maajoukkueen päävalmentaja. Hän johdatti joukkueensa EM-kisoihin 1996. Lopputurnauksessa Tšekki pelasi upeasti ja jätti kovassa alkulohkossa taakseen Italian ja Venäjän. Pudotuspeleissä Uhrinin miehistö pudotti Portugalin ja Ranskan ja eteni loppuotteluun. Euroopan-mestaruus jäi kuitenkin haaveeksi, kun Tšekki kärsi turnauksen toisen tappionsa Saksalle maalein 2–1. Uhrin jatkoi lopputurnauksen jälkeen maajoukkuevalmentajana ja luotsasi Tšekin pronssille Confederations Cupissa 1997. Tšekin jäätyä rannalle MM-kisoista 1998 Uhrin jätti tehtävänsä.


title: Dušan Uhrin

text: Maajoukkuepestinsä jälkeen Uhrin valmensi saudiarabialaista Al-Nassria ja voitti Aasian Cup-voittajien Cupin mestaruuden 1998. Saudi-Arabiasta Uhrin siirtyi Israeliin, jossa toimi Maccabi Haifan valmentajana. Maajoukkuetasolle hän teki paluun 1999 Kuwaitin valmentajana. Hän luotsasi seuran puolivälieriin Aasian-mestaruuskisoissa 2000.


title: Dušan Uhrin

text: Kuwait-pestinsä jälkeen Uhrin valmensi lyhyen aikaa FK Tepliceä. Kaudella 2002 hän luotsasi AIK:n Ruotsin cupin finaaliin. Vuonna 2003 hän valmensi APOELia. Tämän pestin jälkeen Uhrin oli kolmisen vuotta sivussa valmennustehtävistä, kunnes siirtyi 2006 FC Dinamo Tbilisin valmentajaksi. Hän luotsasi seuran Georgian mestariksi kaudella 2007–2008.


title: Dušan Uhrin

text: Kesällä 2009 Uhrinista tuli Slovakian mestarijoukkue ŠK Slovan Bratislavan päävalmentaja. Pesti jäi kuitenkin lyhyeksi ja hän jätti seuran jo elokuussa.


title: Petomittari

text: Petomittari ("Crocallis elinguaria") on keskikokoinen tai kookas mittari.


title: Petomittari

text: Petomittarin siipien kärkiväli on 32-42 mm. Se talvehtii munana tai pienenä toukkana. Petomittari lentää loppukesällä noin heinäkuun puolivälistä elokuun loppuun.


title: Petomittari

text: Lajin toukat syövät monenlaisia pensaiden ja lehtipuiden lehtiä.


title: Harmaafiivi

text: Harmaafiivi ("Sayornis phoebe") on Pohjois-Amerikassa pesivä tyranneihin kuuluva varpuslintu. Sen selkä ja siivet ovat ruskehtavan harmaita ja vatsa harmahtavan valkoinen. Lajia tavataan erityisesti vesistöjen lähellä olevissa metsissä, ja se on muuttolintu, joka talvehtii Yhdysvaltain luoteisosissa ja Meksikossa. Se syö pääasiassa lentäviä hyönteisiä. Laji on yksiavioinen ja munii 2–6 munaa.


title: Harmaafiivi

text: Kooltaan harmaafiivi on 12–16 cm. Selästään ja siivistään harmaafiivi on ruskehtavan harmaa ja pää on hieman muuta yläruumista tummempi. Koiras on yleensä hieman naarasta kookkaampi ja väriltään tummempi. Linnun vatsa on väriltään harmahtavan valkoinen. Nuorilla harmaafiiveillä on siivissä aikuisia selkeämmät valkoiset siipijuovat ja vatsassa keltaista väriä.


title: Harmaafiivi

text: Pesivänä harmaafiiviä tavataan Kanadan pohjois- ja keskiosista etelään Yhdysvaltojen itärannikoiden osavaltioihin. Laji talvehtii Yhdysvaltain luoteisosissa ja Meksikossa. Yhdysvalloissa muuttavat linnut lähtevät talvehtimisalueilleen lokakuussa ja saapuvat maaliskuussa. Linnun elinympäristöä ovat lehtimetsät ja metsien reunamaat. Erityisesti harmaafiiviä tavataan vesialueiden läheisyydessä kasvavista metsistä.


title: Harmaafiivi

text: Harmaafiivit liikkuvat yleensä yksinään. Laji syö pääasiassa lentäviä hyönteisiä, kuten mehiläisiä, ampiaisia ja kärpäsiä, joita se pyydystää ilmasta. Aktiivisimmillaan se hankkii ravintonsa aamuisin. Talvikaudella sen ravinnosta viidesosaa koostuu sumakkien, myrkkymuratin, mistelin ja suomyrttikasvien marjoista.


title: Harmaafiivi

text: Harmaafiivit ovat yksiavioisia ja pesimäkaudella samalla parilla voi olla kaksi pesintää. Koiras esittelee naaraille mahdollisia pesäpaikkoja, jonka naaras sitten valitsee. Usein linnut käyttävät samaa pesää useampina vuosina peräkkäin. Naaras rakentaa pesän mudasta, sammalista ja heinistä usein rakennuksiin tai siltoihin. Naaras munii yleensä kahdesta kuuteen valkoista munaa, joissa voi olla punaruskeita pilkkuja. Naaras hautoo munia hieman yli kaksi viikkoa, ja myös koiras osallistuu poikasten ruokintaan. Lehmäturpiaalit munivat usein oman munansa harmaafiivien pesään.


title: Borvo

text: Borvo (myös Bormo tai Bormanus) oli kelttien parantajajumala, jota palvottiin laajalti Galliassa ja luoteis-Espanjan Galiciassa. Hänen nimensä liittyy lähteiden kuplivaan veteen. Useat paikat on nimetty Borvon mukaan, kuten esimerkiksi Bourbonne-les-Bains ja Bourbonne-Lancy.


title: Mika Halmetniemi

text: Mika Halmetniemi (s. 10. helmikuuta 1968 Lahti) on jalkapallovalmentaja ja entinen jalkapalloilija. Hän toimi 2016 Kakkosessa pelaavan FC Lahti Akatemian päävalmentajana ja kaudella 2017 valmennusura jatkuu Lappee JK:n peräsimessä.


title: Mika Halmetniemi

text: Aikaisemmin urallaan Halmetniemi on toiminut FC Lahden apuvalmentajana ja valmentanut Porin Palloilijoita sekä Lohjan Palloa. Hän pelasi urallaan 89 liigaottelua ja teki yksitoista maalia.


title: Václav Ježek

text: Václav Ježek (1. lokakuuta 1923 – 27. elokuuta 1995) oli tšekkiläinen jalkapallovalmentaja. Hän luotsasi Tšekkoslovakian Euroopan mestariksi 1976.


title: Václav Ježek

text: Ježek aloitti menestyksekkään valmennusuransa AC Sparta Prahassa 1964. Hänen johdollaan Sparta palasi mestaruuskantaan 10 vuoden tauon jälkeen keväällä 1965 ja uusi mestaruutensa 1967. Viiden vuoden jälkeen Ježek jätti Spartan ja siirtyi alankomaalaisen ADO Den Haagin peräsimeen. Ježekin johdolla seura eteni KNVB Cupin finaaliin 1972 ja Eredivisiessä pronssille.


title: Václav Ježek

text: Alankomaista Ježek palasi kotimaahansa 1972, jolloin hän aloitti Tšekkoslovakian maajoukkueen peräsimessä. Hän toteutti nuorennusleikkauksen ja luotsasi uudistuneen Tšekkoslovakian komeasti Euroopan-mestariksi 1976. Loppuottelussa kaatui Saksa rangaistuspotkukilpailun jälkeen. Kunnia oli lyhytaikaista, kun Tšekkoslovakia jäi rannalle MM-kisoista 1978, ja Ježek joutui jättämään tehtävänsä.


title: Václav Ježek

text: Maajoukkuepestinsä jälkeen Ježek palasi jälleen Alankomaihin, missä toimi tällä kertaa Feyenoord Rotterdamin päävalmentajana. Parhaimmillaan Feyenoord sijoittui hänen alaisuudessa hopealle kaudella 1978–1979. Kolmen Feyenoord-kauden jälkeen Ježek palasi Sparta Prahan valmentajaksi ja palautti seuran 17 vuoden tauon jälkeen mestariksi kaudella 1983–1984. Kausi huipentui cupin voiton jälkeen ensimmäiseen tuplamestaruuteen 40 vuoteen. Menestyskauden jälkeen Ježek siirtyi sveitsiläisen FC Zürichin päävalmentajaksi.


title: Václav Ježek

text: Sveitsissä Ježek vietti kaksi kautta palaten 1986 jälleen Sparta Prahaan. Jälleen tuli menestystä, kun Sparta juhli kahta peräkkäistä mestaruusta, joista jälkimmäinen toi tuplan. Hän palasi Spartaan vielä kerran kaudeksi 1990–1991 ja kruunasi uransa seurassa kuudenteen mestaruuteensa.


title: Václav Ježek

text: Vuonna 1993 Ježekistä tuli Tšekkoslovakian hajoamisen jälkeen ensimmäinen Tšekin maajoukkueen päävalmentaja. Hän valmensi maajoukkuetta MM1994-karsinnoissa, joihin hänen pitkä uransa päättyi.


title: Václav Ježek

text: Ježek kuoli sydänkohtaukseen 71-vuotiaana Prahassa 27. elokuuta 1995.


title: Noidan oppipoika (Dukas)

text: Noidan oppipoika () on Paul Dukasin säveltämä orkesterischerzo (sinfoninen runo) J. W. von Goethen balladin Noidan oppipoika pohjalta. "Noidan oppipoika" sai kantaesityksensä 19. toukokuuta 1897 säveltäjän johdolla Société Nationale de Musiquen konsertissa Pariisissa, ja siitä on tullut Dukasin suosituin teos.


title: Noidan oppipoika (Dukas)

text: Dukas on liittänyt balladin teoksensa partituuriin selittäväksi tekstiksi. Noidan oppipoika on oppinut muun muassa tämän käyttämän taikasanan, jolla luuta voidaan muuttaa eläväksi olennoksi. Mestarin poissa ollessa oppipoika päättää kokeilla taikasanan vaikutusta ja komentaa luudan kantamaan kaivolta vettä, ja luuta tottelee konemaisesti. Kun oppilas kyllästyy tähän leikkiin, hän yrittää muuttaa vedenkantajan takaisin luudaksi, mutta ei muistakaan tähän tarvittavaa taikasanaa. Luuta jatkaa veden kantamista, kunnes huone aivan lainehtii, ja oppilas on jo epätoivoissaan. Onneksi noita itse palaa kotiin ja lausuu taikasanan, luuta muuttuu hengettömäksi ja teos päättyy yhtä salaperäisesti kuin se alkoikin.


title: Noidan oppipoika (Dukas)

text: Dukasin sinfoninen runo kuvailee runon tapahtumia värikkäästi ja eloisasti. Oppipojan hätäännys käy musiikista selvästi ilmi. Teos on sävelletty suurelle orkesterille ja soitinnettu taitavasti. Walt Disney käytti teosta vuonna 1940 piirroselokuvassa "Fantasia", jossa sävellyksen esittävät Leopold Stokowski ja sinfoniaorkesteri ja oppipojan roolissa nähdään Mikki Hiiri. Kyseessä oli eräs musiikinhistorian ensimmäisistä monikanavaäänityksistä. Jakso sisältyy myös elokuvaan "Fantasia 2000".


title: Sam Ricketts

text: Sam Ricketts (s. 11. lokakuuta 1981 Aylesbury, Englanti) on walesilainen jalkapallopuolustaja, joka edusti urallaan muun muassa Englannin liigassa pelanneita Swansea Cityä, Hull Cityä, Bolton Wanderersia, Wolverhampton Wanderersia ja Coventry Cityä.


title: Sam Ricketts

text: Ricketts pelasi Walesin maajoukkueessa 52 maaottelua vuosina 2005–2014. Maaottelumaaleja hän ei tehnyt.


Yleisurheilun maailmanmestaruuskilpailut 2015 järjestettiin Pekingissä, Kiinassa 22.–30. elokuuta 2015. Kilpailut olivat järjestyksessään 15. ulkoradan kisat. Kisa-areena oli Pekingin kansallinen stadion.


title: Yleisurheilun maailmanmestaruuskilpailut 2015

text: Peking jäi ainoaksi järjestäjähakijaksi, kun Lontoo veti hakemuksensa pois.


text: Isäntämaa


title: Suonenjoen vaakuna

text: Suonenjoen vaakuna on Suonenjoen kaupungin tunnus. Vaakunan mansikanlehti viittaa puutarhanhoitoon ja rengas yhteenkuuluvuuteen.


title: Suonenjoen vaakuna

text: Vaakunan selitys on ”mustassa kentässä renkaan ympäröimä mansikanlehti, molemmat kultaa.” Vaakunan on suunnitellut Gustaf von Numers, ja Suonenjoen kunnanvaltuusto hyväksyi sen kokouksessaan 26. lokakuuta 1963. Sisäasiainministeriö vahvisti vaakunan käyttöön 2. tammikuuta 1964.


title: Ciaran Clark

text: Ciaran Clark (s. 26. syyskuuta 1989) on englantilainen jalkapalloilija, jolla on irlantilaiset sukujuuret. Hän pelasi Aston Villassa vuosina 2009–2016 keskuspuolustajana, mutta Villan valmentaja Gérard Houllier käytti häntä myös keskikenttäpelaajana. Vuonna 2016 Clark siirtyi Newcastle Unitediin.


title: Ciaran Clark

text: Vaikka Clark syntyi Lontoossa, hän liittyi Aston Villan nuorisoakatemiaan ja oli akatemian alle 18-vuotiaiden joukkueen kapteeni kaudella 2007–2008. Hänelle annettiin pelinumero kaudella 2008–2009 ja istui penkillä CSKA Moskovaa vastaan, muttei päässyt pelaamaan.


title: Ciaran Clark

text: Clarkin seuraava esiintyminen Villan edustusjoukkueen paidassa oli Brighton and Hove Albionia vastaan kaudella 2009–2010.


title: Ciaran Clark

text: Hän aloitti kaksi ensimmäistä peliä kaudella 2010–2011. West Ham Unitedia vastaan hän pelasi hyvin Richard Dunnen kanssa ja sitten Newcastle Unitedia vastaan. Hän myös sai aloituspaikan Gérard Houllierin ensimmäisessä pelissä Blackburn Roversia vastaan. Clark jatkoi esiintymisiään Villan loukkaantumissuman takia.


title: Ciaran Clark

text: Clark pelasi Englannin alle 19-vuotiaissa vuoden 2008 EM-karsinnoissa viisi ottelua ja teki niissä yhden maalin. Hän kuitenkin missasi lopputurnauksen loukkaantumisen takia. Clark nousi Englannin alle 20-vuotiaiden joukkueeseen ja hänestä tuli kapteeni.


title: Ciaran Clark

text: Hän pystyy myös pelaamaan Irlannin maajoukkueessa, koska hänen äitinsä on irlantilainen.


title: Nicole Fessel

text: Nicole Fessel (s. 19. toukokuuta 1983 Annweiler am Trifels) on saksalainen maastohiihtäjä.


title: Nicole Fessel

text: Nuorten MM-kilpailuissa Fessel voitti sprintissä kultaa Sollefteåssa 2003 ja hopeaa Schonachissa 2002. Ensimmäisissä aikuisten arvokisoissaan, Oberstdorfin MM-kilpailuissa 2005 ja Torinon olympialaisissa 2006, hän ei yltänyt 30 parhaan joukkoon. Sprintissä hän oli MM-kilpailuissa viidestoista niin Sapporossa 2007, Liberecissä 2009 kuin myös Oslossa 2011. Vancouverin olympialaisissa 2010 Fessel sijoittui 17:nneksi sprintissä ja 22:nneksi 15 kilometrin yhdistelmäkilpailussa. Oslon MM-kilpailuissa 2011 hän ylsi jo kymmenen parhaan joukkoon sijoittumalla yhdistelmäkilpailussa, perinteisen hiihtotavan 30 kilometrillä ja perinteisen hiihtotavan parisprintissä seitsemänneksi sekä 4 × 5 kilometrin viestissä viidenneksi. Val di Fiemmen MM-kilpailuissa 2013 hän oli perinteisellä hiihtotavalla 30 kilometrin yhteislähtökilpailussa viides ja sprintissä kahdestoista sekä viestissä seitsemäs, 15 kilometrin yhdistelmäkilpailussa 22:s ja 10 kilometrin vapaan hiihtotavan kilpailussa 25:s. Sotšin olympialaisissa 2014 Fessel hiihti avausosuuden Saksan olympiapronssia saavuttaneessa viestijoukkueessa, oli neljästoista yhdistelmäkilpailussa ja 21:s 10 kilometrin perinteisen hiihtotavan kilpailussa.


title: Nicole Fessel

text: Falunin MM-kilpailuissa 2015 Fessel sijoittui vapaan hiihtotavan parisprintissä Denise Herrmannin kanssa neljänneksi sekä viestissä kuudenneksi mutta jäi vapaan hiihtotavan 10 kilometrillä 46:nneksi. Lahden MM-kilpailuissa 2017 hän oli perinteisen hiihtotavan parisprintissä ja viestissä kuudes, perinteisen hiihtotavan 10 kilometrillä kuudestoista sekä vapaan hiihtotavan 30 kilometrin yhteislähtökilpailussa 21:s. Pyeongchangin olympialaisissa 2018 hän sijoittui vapaan hiihtotavan parisprintissä kymmenenneksi.


title: Nicole Fessel

text: Maailmancupissa Fessel sijoittui kolmen parhaan joukkoon ensimmäisen kerran Sotšin yhdistelmäkilpailussa kaudella 2012–2013. Joulukuussa 2014 hän sijoittui toiseksi Davosin 10 kilometrin vapaan hiihtotavan kilpailussa. Lisäksi hän on sijoittunut kerran toiseksi Saksan viestijoukkueessa ja kerran toiseksi joukkuesprintissä. Maailmancupin kokonaiskilpailussa hän oli kahdeksas kaudella 2014–2015.


title: Nicole Fessel

text: Fessel on siviiliammatiltaan tullivirkailija.


title: Christopher Samba

text: Veijeany Christopher Samba (s. 28. maaliskuuta 1984 Créteil, Ranska) on kongolainen jalkapalloilija, pelipaikaltaan keskuspuolustaja. Hän edustaa Englannin mestaruussarjassa pelaavaa Aston Villa FC:tä.


title: Christopher Samba

text: Créteilissä, Ranskassa syntynyt Samba aloitti uransa FC Rouenissa ennen siirtymistä Sedaniin, missä hän pelasi ykkösjoukkueessa 26 ottelua.


title: Christopher Samba

text: Vuonna 2004 Samba siirtyi saksalaiseen Hertha BSC:hon. Siellä hän pelasi enimmäkseen kakkosjoukkueessa. Hän pelasi edutusjoukkueessa Bundesliigassa yhteensä 20 ottelua.


title: Christopher Samba

text: Samban siirto Blackburn Roversiin sai sinettinsä tammikuun 2007 lopussa. Hän pelasi kaudella 2006–2007 kokonaisuudessaan 14 ottelua Valioliigassa, missä syntyi kaksi maalia. Hyvien otteiden jälkeen Samba sai paikan avauskokoonpanosta kaudella 2007–2008. Lokakuussa 2007 Samba jatkoi sopimustaan seuran kanssa kesään 2012 asti.


title: Christopher Samba

text: Vaikka Samba on lähtökohtaisesti puolustaja, hän teki lukuisia esiintymisiä hyökkääjänä kaudella 2008–2009. Húhtikuussa voitto-ottelussa Tottenham Hotspuria vastaan joukkueen valmentaja Sam Allardyce sanoi kärjessä pelanneen Samban olleen voiton avain.


title: Christopher Samba

text: Kaudeksi 2010–2011 Samba nimettiin Blackburnin kapteeniksi.


title: Christopher Samba

text: Helmikuussa 2012 Samba siirtyi venäläiseen Anži Mahatškalaan.


title: Christopher Samba

text: Samba siirtyi tammikuussa 2013 Queens Park Rangersiin seuran ennätyssiirtosummalla. . BBC:n tietojen mukaan siirtosumma oli 12,5 miljoonaa puntaa. .


title: Christopher Samba

text: Ranskassa syntynyt Samba on pelannut viisi maaottelua Kongon tasavallan paidassa.


title: Tuomas Telkkä

text: Tuomas Taneli Telkkä (s. Lappeenranta) on entinen Suomen ylioppilaskuntien liiton puheenjohtaja.


title: Tuomas Telkkä

text: Opiskeluaikanaan Telkkä oli mukana opiskelijapolitiikassa sekä omassa ylioppilaskunnassaan LTKY:ssä Lappeenrannassa sekä Suomen ylioppilaskuntien liitossa SYL:ssä sen puheenjohtajana.Tällä hetkellä Telkkä työskentelee OP-ryhmän yhteiskuntasuhdepäällikkönä. Aiemmin Telkkä on työskennellyt Palvelualojen Työnantajat PALTA:ssa elinkeinopolitiikan johtavana asiantuntijana ja Suomen Yrittäjät ry:ssä elinkeinopoliittisena asiamiehenä.


title: Tuomas Telkkä

text: Sotilasarvoltaan Telkkä on reservin vänrikki.


title: Tuomas Telkkä

text: Telkkä toimi vuoden 2008 Samana vuonna opiskelijaliikkeen vaikutustyön ansiosta puolison tulojen vaikutus opintotuen asumislisästä poistettiin. Vuoden 2008 aikana myös opintorahaa korotettiin ensimmäistä kertaa yli kymmeneen vuoteen, mikä oli opiskelijaliikkeen pitkäaikainen tavoite. Suomen ylioppilaskuntien liiton puheenjohtajana toimi ennen Telkkää Lasse Männistö ja hänen jälkeensä Jussi Rauvola.


title: Tuomas Telkkä

text: Ennen SYL:iä Telkkä toimi vuonna 2007 Lappeenrannan teknillisen yliopiston ylioppilaskunnan hallituksen puheenjohtajana ja vuonna 2006 hallituksen jäsenenä, vastuullaan koulutuspoliittiset ja kansainväliset asiat.


title: Tuomas Telkkä

text: Telkkä valittiin Lappeenrannan kaupunginvaltuustoon ensimmäisen kerran syksyllä 2008 yhteensä 371 äänellä Tämä oli kahdeksanneksi eniten kaikista valituista ja eniten uusista valtuutetuista. Kunnallisvaaleissa 2012 Telkkä uusi valtuustopaikan saaden 593 ääntä. Hän oli vaaleissa kokoomuksen ääniharava Lappeenrannassa.


title: Tuomas Telkkä

text: Saimaan ammattikorkeakoulu Oy:n hallituksen puheenjohtajana Telkkä toimi vuosina 2009-2017.


title: Tuomas Telkkä

text: Telkkä jätti Lappeenrannan kunnallispolitiikan keväällä 2017 muuttaessaan pysyvästi Helsingiin uusien työtehtävien vuoksi.


title: Tuomas Telkkä

text: Telkkä on ollut kokoomuksen listalla ehdolla vuoden 2011 eduskuntavaaleissa Kymen vaalipiirissä ja vuoden 2015 eduskuntavaaleissa Kaakkois-Suomen vaalipiirissä.


title: Tönne Erikinpoika Tott

text: Tönne Erikinpoika Tott (k. 1522) oli tanskalaissyntyinen, Sten Sturen palvelukseen tullut Viipurin linnan, Olavinlinnan ja Raaseporin linnan linnanpäällikkö.


title: Tönne Erikinpoika Tott

text: Tott oli Raaseporin käskynhaltijana vuosina 1490–1513. Lohjan Pyhän Laurin kirkossa on ollut nyt jo hävinnyt lasimaalaus, jossa on ollut Tottin vaakuna. Hänen oletetaan lahjoittaneen kirkon seinämaalaukset.


title: Florian Mayer

text: Florian Mayer (s. 5. lokakuuta 1983 Bayreuth) on saksalainen tennispelaaja. Parhaimmillaan hän on ollut kaksinpelissä ATP-listan sijalla 18 kesäkuussa 2011. Hän on voittanut urallaan yhden ATP-turnauksen kaksinpelissä.


title: Florian Mayer

text: Grand Slam -turnauksissa Mayer on päässyt parhaimmillaan puolivälieriin Wimbledonissa 2004 sekä 2012. Vuoden 2004 turnauksessa hän voitti toisella kierroksella maailmanlistan kolmosen, Guillermo Corian, ja neljännellä kierroksella Joachim Johanssonin. Puolivälierän hän hävisi Sébastien Grosjeanille.


title: Florian Mayer

text: Ensimmäisen ATP-turnausvoittonsa kaksinpelissä Mayer saavutti syyskuussa 2011 voitettuaan Bukarestin turnauksen loppuottelussa Pablo Andújarin. Lokakuussa pelatussa Shanghain Masters-turnauksessa Mayer yllätti kolmannella kierroksella maailmanlistan kakkosen, Rafael Nadalin.


title: Klaus Åkenpoika Tott (1630–1674)

text: Claes Tott (1630–1674) oli kreivi, sotapäällikkö ja Liivinmaan kenraalikuvernööri.


title: Klaus Åkenpoika Tott (1630–1674)

text: Tott oli kuningatar Kristiinan suosikki ja sai siksi kreivin arvon 1652. Tuona vuonna Kristiina lahjoitti hänelle myös Maksamaalla sijainneen Tottesundin kartanon. Sotamarsalkka hänestä tuli 1665. Hän oli diplomaattina Pariisissa ja kuului ulkopoliittisesti ranskalaissuuntauksen kannattajiin. Hän oli Ruotsin kaakkoisten sotavoimien päällikkö.


title: Klaus Åkenpoika Tott (1630–1674)

text: Tottin isä oli Åke Tott.


title: Pianosonaatti (Copland)

text: Aaron Copland sävelsi pianosonaattinsa vuosina 1939–1941. Se ajoittuu "kansankielisten" teosten kauden sydämeen, mutta ei liity niihin kovin läheisesti tyyliltään. Sonaatti valmistui Chilen Santiagossa syyskuussa, ja säveltäjä itse kantaesitti sen Buenos Airesissa 21. lokakuuta 1941. Teoksessaan hän yhdistelee kansankielisten sävellystensä ja "Pianomuunnelmiensa" (1930) ankaramman sävelkielen vaikutteita. Leonard Bernstein teki sonaatista levytyksen vuonna 1947.


title: Pianosonaatti (Copland)

text: Pianosonaatti on omistettu näytelmäkirjailija Clifford Odetsille.


title: Bernadetten laulu

text: Bernadetten laulu () on Henry Kingin ohjaama yhdysvaltalainen elokuva vuodelta 1943. Sen käsikirjoitti George Seaton Franz Werfelin romaanin pohjalta. Elokuva perustuu tositapahtumiin ja kertoo Lourdesissa asuvasta ranskalaista paimentytöstä Bernadette Soubirousta, joka uskoo Neitsyt Marian ilmestyneen hänelle luolassa. "Bernadetten laulu" menestyi hyvin taloudellisesti ja se sai neljä Oscar-palkintoa ja kolme Golden Globea.


title: Marcus Antonius Orator

text: Marcus Antonius Orator (143-87 eaa.) oli roomalainen poliitikko, sotilas ja oraattori. Hän oli konsuli vuonna 99 eaa. ja kensori vuonna 97 eaa. Hänen pojanpoikansa oli triumviri Marcus Antonius.


title: Marcus Antonius Orator

text: Hän oli Mariuksen kannattaja, mutta kääntyi myöhemmin Sullan puolelle. Hänet murhattiin kun Marius palasi Roomaan. Marcus Antoniusta pidettiin aikansa suurimpana puhujana ja hän on esimerkiksi Ciceron teoksen "Puhujasta" ("De oratore") päähenkilö.


title: François Braud

text: François Braud (s. 27. heinäkuuta 1986 Pontarlier) on ranskalainen yhdistetyn hiihtäjä.


title: François Braud

text: Liberecin MM-kilpailuissa 2009 Braud kilpaili neljänneksi sijoittuneessa Ranskan joukkueessa. Lisäksi hän oli yhteislähtökisassa kymmenes, normaalimäen kisassa kahdestoista ja suurmäen kisassa neljästoista. Vancouverin olympialaisissa 2010 hän oli suurmäen Gundersen-kilpailussa 14:s ja joukkuekilpailussa neljäs. Oslon MM-kilpailuissa 2011 hän oli suurmäen Gundersen-kilpailussa yhdeksäs ja joukkuekilpailussa neljäs. Val di Fiemmen MM-kilpailuissa 2013 Braud voitti normaalimäen joukkuekilpailun kultaa yhdessä Ranskan joukkueen kanssa. Sotšin olympialaisissa 2014 hän oli suurmäen Gundersen-kilpailussa 13:s ja joukkuekilpailussa neljäs. Falunin MM-kilpailuissa 2015 hän voitti parisprintissä kultaa, suurmäen kilpailussa hopeaa, joukkuekilpailussa pronssia ja sijoittui normaalimäen Gundersen-kilpailussa 13:nneksi. Lahden MM-kilpailuissa 2017 hän saavutti suurmäen Gundersen-kilpailussa pronssia ja oli normaalimäessä kuudes. Pyeongchangin olympialaisissa 2018 hän oli molemmissa henkilökohtaisissa kilpailuissa viidestoista.


title: François Braud

text: Yhdistetyn maailmancupissa Braud kilpaili ensimmäisen kerran Kuusamossa marraskuussa 2005. Ensimmäisen palkintosijansa hän saavutti Oslossa maaliskuussa 2014 oltuaan kolmas. Kaudella 2016–2017 hän sijoittui toiseksi Schonachissa.


title: Israelin merivoimat

text: Israelin merivoimat (, Heil HaYam HaYisraeli) on Israelin puolustusvoimien merisotilaallinen aselaji, joka operoi pääasiallisesti Välimerellä, Akabanlahdella sekä Punaisella merellä. Aluf Ram Rothberg on Israelin merivoimien komentaja.


title: Israelin merivoimat

text: Israelin merivoimien historia juontuu 1920-luvun loppuun, jolloin perustettiin Yarkon ja Zvulun meriurheiluseurat. 1938 Jewish Agengyn rohkaisemana tri. Shlomo Bardin perusti Merikorkeakoulun Bosmatiin, Techinikon Junior Technical Collegen. 1943 todistettiin Palyamin perustamista, Palmachin merisiiven, jonka harjoittelu tapahtui merikoulussa.


title: Ben Amos

text: Benjamin Paul "Ben" Amos (s. 10 huhtikuuta 1990 Macclesfield, Englanti) on englantilainen jalkapalloilija, joka pelaa maalivahtina Manchester Unitedissa.


title: Ben Amos

text:
Amos liittyi Manchester Unitediin 11-vuotiaana. Hän debytoi ManUn alle 18-vuotiaissa lokakuussa 2005, kun hänet vaihdettiin punaisen kortin saaneen Ron-Robert Zielerin tilalle. Hän toimi lähinnä vaihtopelaajana kaudella 2005–2006, mutta kaudella 2006–2007 hän nousi aloittavaksi maalivahdiksi.
Joulukuussa 2008 Amos matkusti Ben Fosterin tilalle, joka loukkaantui harjoituksissa.


title: Ben Amos

text: Lokakuussa 2009 Amos allekirjoitti kuukauden lainasopimuksen Peterboroughin, jossa hän tuurasi Joe Lewisia. Palattuaan Manchester Unitediin hänet lähettiin lainasopimuksella Moldeen.


title: Ben Amos

text: Ben Fosterin siirryttyä Birmingham Cityyn Alex Ferguson valitsi Amosin ManUn kolmanneksi maalivahdiksi (Edwin van der Sarin ja Tomasz Kuszczakin jälkeen) kaudelle 2010–2011.


title: Valdobbiadene

text: Valdobbiadene on Trevison maakuntaan kuuluva kunta Italiassa Veneton alueella. Vuoden 2015 lopulla kunnassa oli asukkaita 10 388. Pinta-alaa sillä oli 60,70 km².


title: Valdobbiadene

text: Italian ympäriajoa poljettiin ensimmäisen kerran Valdobbiadenessa vuonna 2009.


title: Sami Lukkarinen

text: Sami Lukkarinen (s. 1976, Jyväskylä) on suomalainen kuvataiteilija. Hänet tunnetaan erityisesti niin kutsutusta pikselimaalauksista. Niissä Lukkarinen on käyttänyt lähtökohtanaan Internetistä löydettyjä kuvia, jotka hän on kuvankäsittelyllä pikselöinyt ja tämän jälkeen maalannut taulut öljyväreillä. Hänen teoksiaan on ollut esillä muun muassa Suomessa, Yhdysvalloissa, Norjassa ja Saksassa.


title: Sami Lukkarinen

text: Lukkarisen teokset ovat käsitelleet muun muassa arkkitehtuuria, roskapostia ja yhteisöpalveluissa olevia henkilöiden omakuvia.


title: Sami Lukkarinen

text: Lukkarista askarruttaa digitaalisen ja maalatun kuvan suhde. Pikselöinti antaa hänelle etäisyyttä lähtökohdaksi valittuun kuvaan, ja se on myös välitila, jossa kaksi toisilleen vastakkaista esittämisen tapaa voi kohdata.


title: Sami Lukkarinen

text: Sami Lukkarinen opiskeli Kuvataideakatemiassa vuosina 1996–2001. Hänen teoksiaan on useiden museoiden ja säätiöiden kokoelmissa, ja yksityisnäyttelyiden lisäksi hän on ollut mukana monissa ryhmänäyttelyissä niin koti- kuin ulkomailla. Lukkarinen on ensimmäinen suomalainen taiteilija, jonka teos on päässyt mukaan Absolut Vodkan Absolut Art -kokoelmaan.


title: Jonathan Hogg

text: Jonathan Lee Hogg (s. 6. joulukuuta 1988) on englantilainen jalkapalloilija, joka pelaa Huddersfield Town FC:ssa.


title: Jonathan Hogg

text: Hogg aloitti uransa Aston Villassa. Hänen kehittymisensä hidastui loukkaantumisen takia maaliskuussa 2007, mutta hän palasi Villan reserveihin parhaana maalintekijänä kaudella 2008–2009. Ciaran Clarken, Stephen Irelandin, Nigel Reo-Cokerin, Stiliyan Petrovin ja Steve Sidwellin loukkaantumisien takia, Hogg debytoi Valioliigassa Manchester Unitedia vastaan marraskuussa 2010.


title: Jonathan Hogg

text: Marraskuussa 2009 Hogg liittyi kakkosliigan viimeisinä olevaan Darlingtoniin kuuden viikon lainasopimuksella.


title: Ruskosiippa

text: Ruskosiippa ("Myotis emarginatus") on siippojen heimoon kuuluva lepakkolaji.


title: Ruskosiippa

text: Ruskosiippoja esiintyy Etelä-Euroopassa, Luoteis-Afrikassa ja se on levinnyt myös itään päin Afganistaniin asti. Laji viihtyy mäkimaastossa ja laaksoissa. Piilopaikkoinaan ne pitävät luolia ja talojen ullakoita. Ruskosiipoille kelpaa ravinnoksi mm. hämähäkit ja hyönteiset. Laji talvehtii yksinään tai 20 yksilön ryhmässä.


title: Ruskosiippa

text: Ruskosiippa on väritykseltään punertavanruskea. Lepakon ruumis on 4,1-5,3 cm pitkä ja sillä on massaa 6-10 g. Lajille ominaista on korvan takareunoissa, pitkien korvankansien kärkien kohdalla suorakulmaiset lovet.


title: WrestleMania IV

text: WrestleMania IV oli neljäs vuosittainen WrestleMania showpaini pay-per-view (PPV) tapahtuma, minkä tuotti World Wrestling Federation. Se järjestettiin 27. maaliskuuta, 1988 Trump Plazalla Atlantic Cityssä, New Jerseyssä.


title: WrestleMania IV

text: Tapahtumassa pidettiin 16 ottelua, enemmän kuin missään muussa WrestleManiasa.


title: WrestleMania IV

text:
Pääfeudi, mikä johti WrestleManiaan oli Hulk Hoganin ja André the Giantin välillä. Tammikuussa 1987, Hogan sai palkinnon olemisesta kolme vuotta WWF mestari, kun Hoganin paras kaveri, André ansaitsi pienemmän palkinnon olemisesta viisitoista vuotta voittamaton. Hogan onnitteli Andréa ja piti lyhyen juhlapuheen hänestä, mutta ennen kuin Hogan ehti lopettaa André lähti areenalta. Helmikuussa, André ilmoitti, hänen uudeksi manageriksi Bobby Heenanin, joka oli Hoganin pitkäaikainen vihollinen. Hogan pyysi Andréa jättämään Heenanin, mutta hän hylkäsi tämän. André ilmoitti, että haastaisi Hoganin WWF -mestaruudesta WrestleManiassa. Hän varasti Hoganin Hulkamania paidan ja repi Hulkin kulta ketjun, mikä käännytti Andrén heeliksi. WrestleMania III:ssä, Hulk Hogan voitti Andrén ja säilytti mestaruuden. Matsin aikana, Hogan rikkoi ennätyksen iskemällä scoop slamin 245-kiloiselle ranskalaiselle. Ensimmäisessä Survivor Seriesissä, marraskuussa, André, One Man Gang, King Kong Bundy, Butch Reed ja Rick Rude voittivat Hoganin, Paul Orndorffin, Don Muracon, Ken Pateran ja Bam Bam Bigelowin Survivor Series matsissa. Ensimmäisessä Royal Rumblessa, tammikuussa 1988, Hoganilla ja Andrélla oli virallinen sopimus tilaisuus WWF -mestaruus uusintaottelulle. Heidän uusintaottelu järjestettiin ensimmäisessä The Main Eventissä, helmikuussa, missä André voitti WWF -mestaruuden, kun Ted DiBiase oli lahjonut Dave Hebnerin laskemaan Andrélle voiton. Andrésta teki lyhiyimmän mestaruuskauden pitämällä mestaruutta vain 45 sekuntia, kun hän myi titteli DiBiasella suurta rahasummaa vastaan. WWF:n presidentti Jack Tunney, kuitenkin hyllytti mestaruuden ja määräsi pidettävän 14 miehen turnauksen mestaruudesta WrestleManiassa.
Viralliset WrestleMania sivut


title: Please Please Me (kappale)

text: Please Please Me on The Beatles -yhtyeen kappale ja järjestyksessään toinen single. Kappaleesta tuli yhtyeen ensimmäinen suuri hitti sen kotimaassa Britanniassa. Sen listasijoituksesta on ollut ristiriitaisia tietoja, mutta tuon ajan luotettavina pidetyillä listoilla se oli parhaimmillaan sijalla 2 helmikuussa 1963. Kappale on myös albumin nimikappale.


title: Please Please Me (kappale)

text: George Martin ehdotti The Beatlesille aluksi laulua "How Do You Do It?" ensimmäiseksi singleksi. He eivät pitäneet siitä, mutta tekivät version Martinin määräyksestä. "Love Me Do" -kappaleen menestyttyä kohtuullisesti Martin ehdotti uudelleen "How Do You Do It? -kappaletta toiseksi singleksi, mutta Beatles halusi kakkossingleksi "Please Please Men".


title: Please Please Me (kappale)

text: "Please Please Me" oli aluksi hidas, Roy Orbisonin tyylistä vaikutteita saanut sävellys. John Lennon on maininnut erityisesti "Only the Lonely" -kappaleen Kuultuaan sen Martin katsoi sen tarvitsevan paljon muutoksia. Yhtye sovitti laulun nopeammaksi ja lisäsi siihen lauluharmoniat sekä suostuttelivat Martinin kuuntelemaan uuden version. Martin antoi periksi yhtyeen vaatimukselle saada tehdä oman laulunsa, joka onnistuikin ensimmäisellä otolla vakuuttamaan hänet. Kappaleen noustua hitiksi menestystä hyödynnettiin tekemällä nopeasti saman niminen studioalbumi, mikä oli tuohon aikaan tapana. Martin ei myöskään ollut varma, onnistuisiko yhtyeeltä toisen yhtä hyvän kappaleen säveltäminen.


title: Please Please Me (kappale)

text: Kappaleen menestykseen saattoi vaikuttaa, että The Beatlesin esittäessä sen televisiossa erittäin kylmä ja luminen sää oli sulkenut urheilutapahtumia ja rajoitti muutenkin liikennettä ja liikkumista, jolloin katsojia oli tavallista enemmän.


title: Please Please Me (kappale)

text: "How Do You Do It?" -kappale päätyi Gerry & The Pacemakers -yhtyeelle, joka teki siitä Britannian ykköshitin. Yhtye käytti Beatlesin versiota demona harjoitellessaan kappaleen.


title: Kuusjoen vaakuna

text: Kuusjoen vaakuna oli Kuusjoen kunnan tunnus, jonka havu- ja aaltokorot tekevät puhuvaksi.


title: Kuusjoen vaakuna

text: Vaakunan selitys on ”kultaisessa kentässä vihreä palkki, jonka yläreuna havu- ja alareuna aaltokoroinen.” Vaakunan on suunnitellut Ahti Hammar, ja Kuusjoen kunnanvaltuusto hyväksyi sen kokouksessaan 22. kesäkuuta 1964. Sisäasiainministeriö vahvisti vaakunan käyttöön 20. marraskuuta samana vuonna.


title: Kuusjoen vaakuna

text: Vaakuna jäi epäviralliseksi kotiseutuvaakunaksi 2009, kun Kuusjoki liittyi yhdessä Halikon, Kiikalan, Kisko, Muurlan, Perniön, Suomusjärven ja Särkisalon kanssa liittyivät osaksi Salon kaupunkia.


title: David Del Tredici

text: David Del Tredici (s. 16. maaliskuuta 1937 Cloverdale, Kalifornia) on säveltäjä ja uusromanttisen liikkeen johtava hahmo. Hän on myös sävellyksen opettaja ja lahjakas pianisti, joka debytoi San Franciscon sinfoniaorkesterin kanssa 17-vuotiaana. Hän opiskeli vuodesta 1955 Berkeleyssä – aluksi pianonsoittoa Bernard Abramowitschin johdolla, sitten sävellystä mm. Seymour Shifrinin ja Andrew Imbrien johdolla. Myöhemmin häntä opettivat Roger Sessions ja Earl Kim Princetonissa.


title: David Del Tredici

text: Del Tredicin musiikkiin vaikuttivat alun perin sarjalliset tekniikat, jotka hän hylkäsi vähitellen. "Liisan seikkailut ihmemaassa" on tarjonnut säveltäjälle inspiraation sarjaan, johon kuuluva "In Memory of a Summer Day" (1980) voitti Pulitzer-palkinnon. Sarja oli alkanut "An Alice Symphonylla" vuonna 1969.


title: David Del Tredici

text: Del Tredici on opettanut mm. City University of New Yorkissa, Manhattan School of Musicissa ja Juilliard Schoolissa. Hänen oppilaisiinsa ovat lukeutuneet John Adams ja Tison Street. Hänet valittiin vuonna 1984 American Academy and Institute of Arts and Lettersin jäseneksi. Hän on avoimesti homoseksuaali.


title: Plön

text: Plön on kaupunki Saksan pohjoisimmassa osavaltiossa Schleswig-Holsteinissa. Se sijaitsee noin 25 kilometriä Kielistä kaakkoon sekä 35 kilometriä Lyypekistä luoteeseen, ja toimii Plönin piirikunnan hallintokaupunkina. Kaupungin pinta-ala on 35.94 neliökilometriä ja sen asukasluku oli vuoden 2010 alussa 12 855. Plön sijaitsee osavaltion suurimman järven Großer Plöner Seen pohjoisrannalla.


title: Plön

text: Plön sai kaupunkioikeudet vuonna 1236, ja siellä sijaitsee muun muassa kolmikymmenvuotisen sodan aikana 1600-luvulla rakennettu Plönin linna, joka on osavaltion suurimpia, sekä ainoa mäen päälle rakennettu.


title: Gilakin kieli

text: Gilakin kieli (gilakiksi "giläkī") on Iranissa Kaspianmeren etelärannalla sijaitsevassa Gīlānin provinssissa asuvien gilakien puhuma iranilainen kieli. Vuonna 1998 sen puhujia arvioitiin olevan 2,7 miljoonaa henkeä.


title: Gilakin kieli

text: Gilaki kuuluu iranilaisten kielten luoteisryhmään. Se toimii etupäässä yhteisön suullisen kanssakäymisen välineenä. Gilakiksi on julkaistu kaunokirjallisuutta sekä ajoittain myös sanoma- ja aikakauslehteä, mutta varsinaista kirjakieltä sille ei ole kehittynyt. Julkaisuissa on käytetty arabialais-persialaista kirjaimistoa. Suurin osa gilakeista osaa myös persiaa. Kielessä on runsaasti arabialaisia ja persialaisia lainasanoja.


title: Jättiläissiippa

text: Jättiläissiippa ("Myotis myotis") on siippojen heimoon kuuluva lepakkolaji. Lajia esiintyy Keski- ja Etelä-Euroopassa, Luoteis-Afrikassa ja Vähä-Aasiassa.


title: Jättiläissiippa

text: Nisäkäsnimistötoimikunta ehdotti lajille uutta suomenkielistä nimeä "isosiippa".


title: Jättiläissiippa

text: Naaraat ja poikaset viihtyvät 50–2000 yksilön ryhmissä luolissa ja rakennuksien ullakoilla. Sen sijaan urosyksilöt elävät usein yksinään.


title: Jättiläissiippa

text: Jättiläissiipat tulevat sukukypsiksi toisena elinvuotenaan. Lepakot pariutuvat loppukesällä tai syksyllä, mutta hedelmöitys viivästytetään siten, että munasolu irtoaa vasta keväällä. Poikanen syntyy tavanomaisesti kesäkuussa ja naaras saa vain yhden jälkeläisen kerralla.


title: Jättiläissiippa

text: Ravinnoksi kelpaavat kovakuoriaiset, hyönteiset ja hämähäkit, jotka jättiläissiippa etsii maastosta.


title: Jättiläissiippa

text: Laji on Euroopan ja Vähä-Aasian kooltaan suurin lepakkolaji. Sen ruumiin pituus on 6,8–8,3 cm ja häntä 4,5–6 cm, ja sen massa on noin 25–40 g. Jättiläissiipan kyynärvarsi on 5,6–6,7 cm ja siipien leveys 40 cm. Turkin väritys on tumman hiekanvärinen yläruumiissa ja vaaleampi alaruumiissa.


title: Leander Paes

text: Leander Paes (s. 17. kesäkuuta 1973 Kalkutta) on intialainen tennispelaaja. Nykyisin vain nelinpeliä pelaava Paes on ollut parhaimmillaan nelinpelin ATP-listan sijalla yksi, ja kaksinpelissä sijalla 73. Hän on voittanut yhden turnauksen kaksinpelissä ja 51 turnausta nelinpelissä.


title: Leander Paes

text: Kaksinpelissä Paes pääsi Grand Slam -turnauksissa parhaimmillaan kolmannelle kierrokselle US Openissa vuonna 1997. Vuonna 1996 hän voitti pronssia Atlantan olympialaisten kaksinpelissä. Ainoan kaksinpeliturnausvoittonsa Paes otti heinäkuussa vuonna 1998.


title: Leander Paes

text: Nelinpeliä hän pelasi vuoteen 2004 asti lähinnä vain Mahesh Bhupathin kanssa, mutta sen jälkeen hän on pelannut enimmäkseen Lukáš Dlouhýn kanssa. Grand Slam -turnausvoittoja nelinpelissä hänellä on seitsemän kappaletta: Australian avoimet 2003, 2010 ja 2012, Wimbledon 1999, 2003 ja 2010 sekä Yhdysvaltain avoimet 2008. Myös sekanelinpelissä hänellä on kuusi Grand Slam -turnausvoittoa.


title: Mazandaranin kieli

text: Mazandaranin kieli (mazandaraniksi "māzandarānī") on Iranissa Kaspianmeren etelärannalla sijaitsevassa Māzandarānin provinssissa asuvien mazandaranien puhuma iranilainen kieli. Vuonna 1998 sen puhujia arvioitiin olevan noin 2,2 miljoonaa henkeä.


title: Mazandaranin kieli

text: Mazandarani kuuluu iranilaisten kielten luoteisryhmään. Se jakautuu tasangon ja vuoriston murteisiin. Kielessä on runsaasti arabialaisia ja persialaisia lainasanoja. Elbursvuorilla puhuttu šamerzadi ja Velatrun kylän murre voidaan rakenteellisesti katsoa mazandarin murteiksi, mutta niiden puhujat pitävät niitä erillisenä kielinä.


title: Mazandaranin kieli

text: Kieli toimii yhteisön suullisen kanssakäymisen välineenä. Keskiajalla mazandaraniksi, jota tuolloin kutsuttiin nimellä "tabari", kirjoitettiin runoutta arabialais-persialaista kirjaimistoa käyttäen. Valtaosa mazandaranilaisista osaa myös farsia.


title: Semnanin kieli

text: Semnanin kieli on Iranissa Kaspianmeren eteläpuolella sijaitsevassa Semnanin provinssissa puhuttava iranilainen kieli. Se kuuluu iranilaisten kielten luoteisryhmään. Kieli toimii yhteisön suullisen kanssakäymisen välineenä.


title: Paratšin kieli

text: Paratšin kieli on Afganistanissa asuvien paratšien puhuma iranilainen kieli. Sen puhujat asuvat Kabulin koillispuolella sijaitsevissa Patšaganin, Gotšulanin ja Šutulin laaksoissa. 1970-luvun puolivälissä heitä arvioitiin olleen noin 5 000 henkeä.


title: Paratšin kieli

text: Paratši kuuluu iranilaisten kielten luoteisryhmään. Sen puhujien uskotaan siirtyneen nykyiselle asuinseudulleen Kaspianmeren eteläpuolelta. Kieli jakautuu laaksojen mukaan kolmeen murteeseen. Se toimii yhteisön suullisen kanssakäymisen välineenä. Suurin osa paratšeista osaa myös daria ja paštua. Varsinkin dari on vaikuttanut merkittävästi paratšin kielen rakenteeseen.


title: Ormurin kieli

text: Ormurin kieli on Pakistanissa ja Afganistanissa asuvien ormurien puhuma iranilainen kieli. Sen puhujat asuvat Pakistanissa Waziristanin eteläosassa ja Afganistanissa etupäässä Logarin provinssissa. 1970-luvulla heitä arvioitiin olleen noin 5000 Pakistanissa ja 100–200 henkeä Afganistanissa.


title: Ormurin kieli

text: Ormurin luokittelu iranilaisen ryhmän sisällä on kiistanalainen. Sen puhujien arvellaan muuttaneen nykyisille asuinseuduilleen luoteisiranilaisten kielten alueelta Kaspianmeren eteläpuolelta. Itäiranilaisten piirteiden uskotaan syntyneen erityisesti paštun kielen vaikutuksesta. Ormuri jakaantuu Logarin sekä Pakistanissa puhuttavaan Kaniguramin murteisiin, jotka eivät ole keskenään ymmärrettäviä.


title: Ormurin kieli

text: Kieli toimii yhteisön suullisen kanssakäymisen välineenä. Suurin osa puhujista osaa myös paštua ja daria. Logarin murre on kokonaan häviämässä.


title: Kodjovi Obilale

text: Kodjovi Dodji Obilalé (s. 8. lokakuuta 1984 Lomé) on togolainen jalkapalloilija, joka viimeksi pelasi ranskalaisessa GSI Pontivyssä. Hänen uransa loppui hänen loukkaannuttuaan pahasti iskussa, jossa Togon joukkueen bussi oli kohteena juuri ennen vuoden 2010 Afrikan-mestaruuskilpailujen alkua.


title: Kodjovi Obilale

text: Obilalé aloitti uransa Chamois Niortaisissa ennen kuin allekirjoitti sopimuksen FC Lorientin kanssa vuonna 2003. Vuoden jälkeen hän palasi Togoon ja liittyi Étoile Filante de Loméen, jossa hän pelasi kolme vuotta. Vuonna 2006 Obilalé palasi Ranskaan, kun hän siirtyi CS Quéveniin, jossa hän pelasi 39 peliä puolessatoista vuodessa ennen kuin hän teki sopimuksen GSI Pontivyn kanssa kesällä 2008.


title: Kodjovi Obilale

text: Obilalé pelasi Togon maajoukkueessa ja kuului vuoden 2006 MM-kisajoukkueeseen varamaalivahtina.


title: Kodjovi Obilale

text: 8. tammikuuta 2010 Togon maajoukkueen bussin kimppuun hyökättiin, kun he olivat päässeet Kongosta Cabindaan. Obilalé oli toinen kahdesta pelaajasta, jotka saivat ampumahaavoja. Bussin kuljettaja sai surmansa hyökkäyksessä, ja joukkueen apuvalmentaja kuoli myöhemmin saamiinsa vammoihin. Myöhemmin Obilalén sanottiin olevan kuollut, mutta hänen seuransa GSI Pontivy kielsi nämä väitteet ja ilmoitti, että hänet leikattin Etelä-Afrikassa.


title: Kodjovi Obilale

text: Maaliskuussa 2010 Obilalé palasi Ranskaan jatkaakseen toipumistaan Lorientissä ja heinäkuussa hän kertoi vieläkin toipuvansa kävelyongelmista, eikä hän miettinyt jalkapalloa enää. 30. heinäkuuta 2010 hänen sopimuksensa Pontivyn kanssa loppui.


title: Meedian kieli

text: Meedian kieli on muinaisessa Meediassa asuneiden heimojen puhuma kuollut iranilainen kieli. Meedialaiset mainitaan assyrialaisissa lähteissä ensimmäisen kerran vuonna 835 eaa.


title: Meedian kieli

text: Meedia kuului luoteisiranilaisiin kieliin. Sitä käytettiin ilmeisesti kirjakielenä Meedian valtakunnassa 700–600-luvuilla eaa. Alkuperäisiä tekstejä ei kuitenkaan ole säilynyt. Kieli tunnetaan akkadin-, aramean- ja elaminkielisissä ja muinaisissa kreikkalaisissa lähteissä esiintyvien yksittäisten sanojen sekä muinaispersiaan omaksuttujen lainasanojen perusteella.


title: Skyytin kieli

text: Skyytin kieli (usein käytetään myös nimitystä "skyyttiläis-sarmaattilaiset murteet") on muinaisten skyyttien ja sarmaattien puhuma kuollut iranilainen kieli. Sen puhujat asuivat Mustanmeren pohjoispuolella 700–600-luvuilta eaa. aina 300–400-luvuille saakka.


title: Skyytin kieli

text: Skyytti tunnetaan Mustanmeren kreikkalaisista siirtokunnista löytyneiden piirtokirjoitusten sekä antiikin historioitsijoiden ja maantieteilijöiden teoksissa ja nykyisessä paikannimistössä esiintyvien erisnimien perusteella. Ne edustavat kahta murretta: rakenteeltaan arkaaista ”skyyttiä” ja kehittyneempää ”sarmaattia”. Molemmat kuuluvat iranilaisten kielten koillisryhmään.


title: Skyytin kieli

text: Skyytin myöhempiä jatkajia ovat keskiaikainen alaanin kieli ja nykyinen osseetti.


title: Sakan kieli

text: Sakan kieli (myös "sakin kieli", sakaksi aluksi "hvatanau" ja myöhemmin "hvanau" tai "hvam") on muinaisten sakien puhuma kuollut iranilainen kieli. Jo ajanlaskumme ensimmäisillä vuosisadoilla suuri osa sakeista oli ilmeisesti sulautunut muihin kansoihin. Nykyisessä Kiinan Sinkiangissa sijaitsevalla Khotanin keidasalueella sakan kieli säilyi 900-luvulle saakka.


title: Sakan kieli

text: Saka tunnetaan Khotanin keitaalta, Tumšukista ja Murtukista 1900-luvun alussa löydettyjen tekstien perusteella. Intialaisperäisellä brahmi-kirjoituksella laaditut tekstit edustavat kahta erilaista kielimuotoa, Khotanin ja Tumšukin sakaa. Eniten muistomerkkejä on säilynyt Khotanin sakasta.


title: Sakan kieli

text: Khotanilaiset tekstit käsittävät buddhalaisia kirjoituksia, asiakirjoja, kirjeitä, kaksikielisiä keskusteluoppaita ym. Kielimuotoa pidetään perinteisesti itäiranilaiseen ryhmään kuuluvana. Aikojen kuluessa sen rakenne on muuttunut huomattavasti. Teksteissä on runsaasti sanskriitista omaksuttuja lainoja.


title: Mundžanin kieli

text: Mundžanin tai jidga-mundžanin kieli (mundžaniksi "məndži roy") on Afganistanissa ja Pakistanissa puhuttuva iranilainen kieli. Sen puhujat elävät Afganistanin Badahšanin provinssissa sijaitsevassa Koktšan alkujoen Mundžanin laaksossa sekä Pakistanin Luoteisprovinssissa sijaitsevassa Chitralin sivujoen Lutkuhin laaksossa. 1960-luvun lopulla Mundžanin laaksossa oli noin 2000 asukasta (16 kylää). Lutkuhin laaksossa asukkaita on vähän yli tuhat (12 kylää).


title: Mundžanin kieli

text: Mundžani kuuluu iranilaisten kielten itäiseen ryhmään. Siinä on sekä paštun että pamirilaisten kielten piirteitä. Lutkuhin laaksossa puhuttavaa mundžanin murretta "jidgaa" ("yídəγa") voidaan käytännössä pitää erillisenä kielenä.


title: Mundžanin kieli

text: Kieli toimii vuorten erottamissa laaksoissa asuvien yhteisöjen suullisen kanssakäymisen välineenä. Kaikki Mundžanin asukkaat puhuvat myös paikallista darin kielen murretta. Lutkuhin laaksossa osataan darin lisäksi myös Chitralin pääkieltä khowaria.


title: Tatimurteet

text: Tatimurteet on Iranin luoteisosassa asuvien tatien puhumista iranilaisista kielimuodoista käytetty nimitys. "Tatiksi" on aikaisemmin kutsuttu alueen kaikkia persiasta ja kurdista poikkeavia iranilaisia kieliä ja murteita. Samaa nimitystä käytetään myös Kaukasiassa puhuttavasta tatin kielestä, joka on lähempänä persiaa.


title: Tatimurteet

text: Tatimurteita puhutaan Iranin Azerbaidžanissa ja sen lähialueilla sekä Qazwinin kaupungin seudulla. Ne jakautuvat viiteen turkkilaisten kielten erottamaan saarekkeeseen:


title: Tatimurteet

text: Murteet kuuluvat iranilaisten kielten luoteisryhmään. Niiden puhujia arvioidaan olevan kymmeniä tai satoja tuhansia. 1980-luvulla Iranin tatien määräksi arvioitiin 300 000 henkeä.


title: Sinfonia nro 1 (Corigliano)

text: John Corigliano sävelsi ensimmäisen sinfoniansa vuosina 1988–1989 vastauksena AIDS-epidemiaan. Se kantaesitettiin 15. maaliskuuta 1990. Teoksen kolmesta ensimmäisestä osasta jokaisella kunnioitetaan jonkun säveltäjän AIDS:iin kuolleen läheisen ystävän muistoa. Viimeisellä osalla muistetaan heistä jokaista. Vuosikymmenen sisällä vajaat sata sinfoniaorkesteria esitti teoksen, joka myös palkittiin Grawemeyer-palkinnolla. Chicagon sinfoniaorkesterin levytys sai kaksi Grammya.


title: Fnatic

text: Fnatic Team on maailmanlaajuinen eSport-organisaatio, jonka päämaja sijaitsee Lontoossa. Sen perustivat Sam ja Anne Mathews 23. heinäkuuta 2004. Organisaatio koostuu ammattipelaajista ympäri maailmaa.


title: Fnatic

text: Vuonna 2006 Fnatic Team voitti "eSports Team of the Year" -palkinnon. Vuonna 2011 Fnatic voitti League of Legendsin ensimmäiset maailmanmestaruuskilpailut.


title: Fnatic

text: Fnatic-organisaatiota sponsoroi muun muassa SteelSeries, EIZO, Slappa, FShost, DXRacer, Twitch tv ja heidän pääsponsori MSI.


title: Fnatic

text: Fnatic on erikoistunut seuraaviin peleihin:


title: Robert Peliza

text: Sir Robert John "Bob" Peliza KBE (16. marraskuuta 1920 – 12. joulukuuta 2011) oli gibraltarilainen poliitikko. Hän toimi Joshua Hassanin seuraajana (ja edeltäjänä) toisena Gibraltarin pääministerinä vuosina 1969–1972. Hän johti perustamaansa Integration with Britain -puoluetta. Vuosina 1992–1996 hän oli Gibraltarin parlamentin ("House of Assembly") puhemiehenä.


title: Robert Peliza

text: Peliza syntyi Gibraltarilla 1920. Nuoruudessaan hän työskenteli toimittajaharjoittelijana Gibraltar Chroniclessa. Toisessa maailmansodassa Peliza oli vapaaehtoisena Gibraltarin puolustusvoimissa. Hän liittyi vakituisena puolustusvoimiin sodan jälkeen ja oli palkattuna vielä, kun puolustusvoimista tehtiin Gibraltarin kuninkaallinen rykmentti.


title: Robert Peliza

text: Siviilissä Peliza toimi sotilasuransa jälkeen ensin Acmodan johdossa. Sen jälkeen hän palasi politiikkaan ja liittyi Integration With Britain Movement -liikkeeseen, joka järjestäytyi myöhemmin puolueeksi, jonka johtoon Peliza nousi. Peliza oli tärkeässä asemassa vuoden 1969 uuden perustuslain muodostamisessa. Hänestä tuli uuden perustuslain ensimmäinen pääministeri 1969. Peliza johti hallitusta kolmen vuoden ajan, mutta sisäinen jännitys pakotti järjestämään ennenaikaiset vaalit 1972. Peliza hävisi ne ja joutui oppositioon.


title: Robert Peliza

text: Peliza jatkoi parlamentissa 1972–1984. Tuona aikana hän kampanjoi muun muassa sen puolesta, että gibraltarilaiset saisivat täyden Britannian kansalaisuuden. Pelizan ja kumppaneiden kampanjan ansiosta brittihallitus suostui vastahakoisesti pyyntöihin. Peliza valittiin parlamenttiin uudestaan 1992–1996, jolloin hän toimi sen puhemiehenä.


title: Robert Peliza

text: Eläkkeelle jäätyään Peliza aateloitiin. Hän kuoli vuonna 2011 pitkällisen sairauden jälkeen. Hänellä oli vaimonsa Irman kanssa seitsemän lasta, joista yksi kuoli aiemmin samana vuonna.


title: Stjerntinden

text: Stjerntinden on Skandeihin kuuluva vuori Flakstadin kunnassa, Norjan Lofooteilla. Huipun korkeus on 934 metriä ja se on Flakstadøyan korkein.


title: Jaako

text: Jaako on harvinainen suomalaisen miehen etunimi. Sille ei ole merkitty nimipäivää kalenteriin. Jaako on vanha, lähteissä jo 1400-luvulla tavattu länsisuomalainen muoto raamatullisesta nimestä Jaakob. Yleinen miehen etunimi Jaakko on saman nimen runsaammin käytetty muoto.


title: Jaako

text: Jaako on käytössä myös sukunimenä ja talonnimenä. Talonnimenä se esiintyy ainakin Kolarissa, Pelkosemnniemellä, Tarvasjoella, Vihannissa ja Ylitorniolla. Lounais-Suomessa ja Keski-Pohjanmaalta Peräpohjolaan esiintyy talonnimenä myös Jaakola, joka esiintyy myös sukunimenä.


title: Jaako

text: Etunimi Jaako oli Suomessa vuoteen 2017 mennessä annettu yhteensä 237 miehelle 1800-luvun lopulta 2010-luvulle.


title: Jaako

text: Sukunimenä Jaako oli vuonna 2017 yhteensä 380:llä suomalaisella henkilöllä. Kaikkiaan nimenkantajia on ollut yhteensä 610.


title: Himmeltindan

text: Himmeltindan on Skandeihin kuuluva vuori Vestvågøyn kunnassa, Norjan Lofooteilla. Sen korkein kohta on 964 metriä merenpinnan tasoa ylempänä ja on siten Vestvågøyan saaren korkein kohta.


title: Svarttinden

text: Svarttinden on Skandeihin kuuluva vuorenhuippu Våganin kunnassa, Norjan Lofooteilla. Huipun korkeus on 767 metriä ja se on Gimsøyan korkein.


title: Vågakallen

text: Vågakallen on Skandeihin kuuluva vuorenhuippu Våganin kunnassa, Norjan Lofooteilla. Huipun korkeus on 942 metriä ja se sijaitsee Austvågøyn saarella.


title: Josh McEachran

text: Joshua Mark McEachran (s. 1. maaliskuuta 1993 Oxford, Englanti) on englantilainen jalkapalloilija, pelipaikaltaan keskikenttäpelaaja. Hän edustaa Englannin mestaruussarjassa pelaavaa Middlesbroughia lainalla Englannin valioliigassa pelaavasta Chelseasta.


title: Josh McEachran

text: McEachran debytoi Chelsean paidassa MŠK Žilinaa vastaan Mestarien liigassa syyskuussa 2010 tultuaan vaihdosta kentälle. McEachran debytoi Valioliigassa syyskuussa 2010 tappiollisessa ottelussa Manchester Cityä vastaan.


title: Josh McEachran

text: McEachran on edustanut myös Englannin nuorisomaajoukkueita.


title: Okeechobeen hurrikaani

text: Okeechobeen hurrikaani oli tuhoisa luokan 5 hurrikaani, joka iski Leeward-saarille, Puerto Ricoon ja Floridaan syyskuussa 1928. Noin 1 200 ihmistä kuoli Guadeloupessa. Puerto Ricossa, jonne myrsky iski täydellä voimalla, ainakin 300 sai surmansa ja sadat jäivät kodittomiksi. Yhteensä kuolonuhreja oli ainakin 4 078 ja aineellisten vahinkojen määräksi on arvioitu yli miljardi dollaria vuoden 2010 rahassa.


title: Okeechobeen hurrikaani

text: Floridassa, jossa kaksi kolmasosaa menehtyneistä oli mustia, poliitikot peittelivät tuhojen laajuutta, koska pelkäsivät turisimitulojen tippuvan.


title: Junost Minsk

text: HK Junost Minsk (, ) on valkovenäläinen jääkiekkojoukkue, joka pelaa tällä hetkellä Valko-Venäjän Ekstraligaa. Joukkue pelaa kotiottelunsa Junost Minsk Arenalla, joka sijaitsee Minskissä.


title: Junost Minsk

text: Vuonna 1991 perustettu Junost on viisinkertainen Valko-Venäjän mestari. Joukkue voitti Ektraligan tai sen edeltäjän Vysšaja Ligan kolmesti peräkkäin kausina 2003–2004, 2004–2005, 2005–2006 ja jälleen 2008–2009, 2009–2010 ja 2010–2011.


title: Ahti-Veikko Pietarinen

text: Ahti-Veikko Pietarinen on suomalainen filosofi ja loogikko. Vuosina 2009–2014 Pietarinen toimi semiotiikan professorina Helsingin yliopistossa ja on nykyisin filosofian professorina Tallinnan teknillisessä yliopistossa.


title: Ahti-Veikko Pietarinen

text: Pietarinen väitteli filosofian tohtoriksi Helsingin yliopistosta vuonna 2001 väitöskirjallaan "Semantic Games in Logic and Language". Pietarisen keskeisiä tutkimusaiheita ovat logiikka ja Charles S. Peircen filosofia.


title: Vladimir Antipin

text: Vladimir Jurjevitš Antipin (s. 18. huhtikuuta 1970 Temirtau, Karakandan alue, Kazakstan) on entinen kazakstanilainen jääkiekkoilija. Antipin pelasi Kazakstanin jääkiekkomaajoukkueessa kaksissa talviolympialaisissa (1998 ja 2006) sekä maailmanmestaruuskilpailuissa, viimeksi vuoden 2010 kilpailuissa. Antipin pelasi viimeisen kauden kazakstanilaisessa Barys Astana -joukkueessa kaudella 2009–2010.


title: Kimmo Kuula

text: Kimmo Kuula (s. 1. huhtikuuta 1970 Tampere) on entinen suomalainen jalkapalloilija. Hän oli pelipaikaltaan keskuspuolustaja.


title: Kimmo Kuula

text: Kuula on Tampereen Ilveksen kasvatti. Kuula aloitti jalkapalloilun Ilveksen Futis-Liigassa vuonna 1976 ja E-junioreissa Kuula valittiin Helsinki-Cupissa ikäluokkansa parhaaksi pelaajaksi vuonna 1981. Kuusi vuotta myöhemmin hän oli voittamassa A-nuorten SM-pronssia Ilveksessä. Ilveksen juniorivuosien jälkeen Kuula pelasi muutaman vuoden FC Tampereessa ja palasi Ilvekseen kaudeksi 1993. Kuulan liigadebyytti tapahtui 2. toukokuuta 1993 Ilveksen paidassa Mikkelin Palloilijoita vastaan ja hänen ensimmäinen liigamaalinsa syntyi seuraavalla kaudella 1. toukokuuta 1994 myös MP:tä vastaan. Kuula oli Ilveksen toiseksi paras maalintekijä kaudella 1994, heti Seppo Nikkilän jälkeen. Ilveksen pudottua liigasta kaudella 1996 Kuula jatkoi joukkueessa kahden kauden ajan Ykkösessä ja pelasi myöhemmin vielä yhden kauden sekä Ilveksen jatkajassa Tampere Unitedissa että Tampereen Pallo-Veikoissa. Kuula nousi keväällä 2012 Ilves Edustus Oy:n hallitukseen ja palasi pelikentille Kutosessa pelaavaan Ilveksen kakkosjoukkueeseen.


title: Kimmo Kuula

text: Kuulan veli Petri Kuula on myös entinen Ilveksen jalkapalloilija.


title: Kimmo Kuula

text: Kimmo Kuula on ollut myös järjestämässä Ilveksen hyväntekeväisyysotteluita Tammelan stadionilla, joissa hän on myös itse pelannut.


title: Gaijin

text: Gaijin (外人, [ɡaidʑiɴ]) on japaninkielinen sana, joka tarkoittaa ei-japanilaista tai ulkomaalaista henkilöä. Sana koostuu kahdesta kanjista; "gai" (外) eli ulkopuolinen ja "jin" (人) eli henkilö. Nykyisin termillä viitataan useimmiten ulkomaalaiseen henkilöön.


title: Gaijin

text: Sanan syntyperästä ei ole tarkkaa tietoa, mutta termiä on käytetty jo ainakin 1300-luvulta asti kuvaamaan ulkopuolista henkilöä.


title: Dzong

text: Dzong on buddhalaisten valtioiden rakennustyyppi, jossa yhdistyy luostari, temppeli, hallintorakennus ja puolustuslinnoitus. Sekä uskonnolliset että valtiolliset johtajat ovat asuneet dzongeissa. Dzongeissa on myös käyty kauppaa ja vietetty kansallisia juhlia. Dzongeja on Himalajalla sekä Bhutanissa että Tiibetissä.


title: Veddat

text: Veddat ovat Sri Lankassa asuva alkuperäiskansa. He polveutuvat alueelle vähintään neoliittisella kaudella tulleista ihmisistä. Vuoden 2002 arvion mukaan heitä oli 2 500, joista vuoden 1993 tietojen mukaan 300 puhuu edelleen veddan kieltä. Joidenkin tietojen mukaan veddan kieli on jo hävinnyt. Veddat kutsuvat itseään nimellä "Wanniya-laeto", eli vapaasti käännettynä metsänkävijät.


title: Veddat

text: Ensimmäiset ihmiset tulivat Intian mantereelle noin 2 000 000 vuotta sitten. Vanhimmat todisteet ihmisistä on löydetty Himalajalta. Varhaisimmat todisteet ihmisistä nykyisen Intian alueella ovat 600 000 vuotta vanhoja, mutta ihmisiä on liikkunut siellä todennäköisesti samoihin aikoihin kuin Himalajallakin. Intiasta on ollut useaan eri otteeseen maayhteys Sri Lankaan. Viimeisten 700 000 vuoden aikana maayhteys on ollut olemassa meren pinnan vaihteluiden mukaan 17 kertaa. Viimeisin maayhteys katosi noin 7 000 vuotta sitten. Sri Lankaan syntyi ihmisasutusta vähintään 125 000 vuotta sitten ja mahdollisesti jo aiemmin. Ihmisten ja esimerkiksi heidän käyttämiensä metsästysvälineiden kivikautisia jäännöksiä on löydetty jonkin verran, mutta esimerkiksi kivikautista taidetta tai merkkejä rituaaleista ei ole löytynyt. Rautakausi alkoi alueella noin 3 200 vuotta sitten. Varhaisimmat arkeologiset todisteet tästä on ajoitettu aikaan 1 000–800 eaa.


title: Veddat

text: Historiallinen aika alkoi Sri Lankassa 600–500 eaa. kirjoitustaidon myötä. Varhaisimmat tekstit on löydetty keramiikasta Anuradhapurasta. Teksti on peräisin indo-arjalaisilta kansoilta, joten on todennäköistä että näistä ryhmistä tuli hallitseva kansanosa Sri Lankassa vähintään 2 500 vuotta sitten. 300-luvulla eaa. Anuradhapurasta tuli merkittävä kaupunki koko Etelä-Intian mittakaavassa. Näihin aikoihin buddhalaisuus oli vakiinnuttanut asemansa saaren pääuskontona. 1600-luvun loppupuolella saarella vankina ollut Robert Knox kirjoitti veddoista muistiinpanoissaan vuodelta 1681. Knox oli ensimmäisiä kirjallisuudessa veddoja todenmukaisesti kuvannut. Hänen mukaansa nämä voitiin jakaa keskenään villeihin ja rauhallisiin. Molemmat ryhmät elivät metsissä ja rauhallisemmat olivat paikallisten hallitsijoiden alamaisia. Hän kirjoitti myös, että näitä ihmisiä kutsutaan nimellä "Vaddah". Sri Lankan jouduttua brittiläisen siirtomaavallan valtaan veddat kapinoivat brittejä vastaan vuosina 1817–1818. Kapina johti monien veddojen kuolemaan ja epäsuorasti myös tautien leviämiseen veddayhteisöihin, mikä lisäsi kuolleisuutta entisestään. Veddojen määrä putosi rajusti 1800- ja 1900-luvuilla. Veddojen perinteinen uskonto "nä yakku" korvautui buddhalaisuudella tai hindulaisuudella alueesta riippuen.


title: Veddat

text: Nykyisin veddat ovat muuttuneet enemmänkin kastiksi, kuin varsinaiseksi etniseksi ryhmäksi. Suuri osa heistä elää samalla tavalla kuin heidän singaleesinaapurinsa maaseudun yhteisöissä. Yleensä heidän katsotaan olevan samassa asemassa, kuin singaleesien hallitseva "Goyigama"-kasti. 1980-luvulla osa veddoista siirrettiin heidän perinteisiltä asuinalueiltaan itäisiltä ylängöiltä osana "Mahaweli Garga"-ohjelmaa.


title: NW J

text: NW J oli itävaltaunkarilaisen Nesselsdorfer Wagenbaun vuosina 1907–1908 ja 1910–1911 valmistama henkilöauto. Autoja valmistettiin kaikkiaan 11 kappaletta.


title: NW J

text: NW:n autonsuunnittelusta vastannut Hans Ledwinka oli jättänyt yrityksen vuonna 1902 suunniteltuaan NW B -mallin. Sen jälkeen esitellyt NW-mallit keräsivät runsaasti kritiikkiä epäluotettavuutensa ja keskimoottorisuudestaan johtuneen huonon huollettavuutensa tähden. Vuonna 1904 henkilöautojen myynti vajosi 12 kappaleeseen. NW yritti panostaa kaivosjunien vetureiden valmistukseen, mutta huonoin tuloksin. Vuonna 1905 palkattiin kaksi suunnittelijaa, Kronfeld ja Lang, joiden päätehtävänä oli suunnitella moottorit uusiin J-, K- ja L-malleihin.


title: NW J

text: Voimanlähteenä oli eteen pitkittäin asennettu nelisylinterinen, vesijäähdytteinen sivuventtiilimoottori, jossa oli magneettosytytys. Voima välittyi moottorilta kartiokytkimen kautta nelivaihteiseen vaihteistoon, josta kulki ensimmäisissä yksilöissä ketjuveto kummallekin takapyörälle, mutta sittemmin tämä korvattiin akselivedolla.


title: NW J

text: Auton kantavana rakenteena oli perinteinen suorakaiteen muotoinen runko. Sekä etu- että taka-akseli olivat jäykkiä ja jousitettu lehtijousin. Käyttöjarru vaikutti takapyörillä olleisiin rumpujarruihin, seisontajarru voimansiirtoon.


title: NW J

text: Polttoainetankin tilavuus oli 80 litraa.


title: NW J

text: Ajoneuvojen korit rakennettiin asiakastarpeen mukaisiksi. Tyypillinen aikakauden korimalli oli neljän tai viiden hengen ylellisesti verhoiltu landaulet, joka oli varustettu karbidilampuin. Vuonna 1911 valmistettiin jokunen ambulanssi.


title: NW J

text: Auton huippunopeus oli 80 km/h. Moottori oli iskutilavuuteensa nähden heikkotehoinen ja sylinterinkansien jäähdytystä ei saatu toimimaan riittävän hyvin. 1 800 kg omamassoineen auto oli ylipainoinen ja siten sen suorituskyky jäi vaatimattomaksi. Yrityksen johto ei ollut tyytyväinen tulokseen, joten Kronfeld ja Lang saivat lähteä. Jo vuoden 1905 lopulla NW:n pääjohtaja Hugo Fischer von Röslerstamm onnistui houkuttelemaan Ledwinkan palaamaan yrityksen palvelukseen. Ledwinka piti J- ja L-malleja kehityskelvottomina, joten suunnitteli uuden mallin, NW S:n puhtaalta pöydältä.


title: Hunter

text: Hunter tarkoittaa muun muassa seuraavia:


title: Seppi Hurschler

text: Seppi Hurschler (s. 23. kesäkuuta 1983 Stans) on sveitsiläinen uransa päättänyt yhdistetyn hiihtäjä. Nykyisin Hurschler asuu Einsiedelnissä.


title: Seppi Hurschler

text: Yhdistetyn maailmancupissa Hurschler kilpaili ensimmäisen kerran Lahdessa maaliskuussa 2002. Hänen paras sijoituksensa maailmancupissa on neljäs sija, jonka hän saavutti kaudella 2009–2010 Seefeldin kisassa. Lisäksi hän on kilpaillut kolmissa olympialaisissa ilman merkittävää menestystä.


title: Seppi Hurschler

text: Hursler hiihti viimeisen maailmancupin kilpailunsa vuonna 2013.


title: Tetjana Vodopjanova

text: Tetjana Tantša Vodopjanova (; s. 11. tammikuuta 1973 Rokytne) on ukrainalainen entinen ampumahiihtäjä. Hän edusti seuratasolla Dynamo Kiovaa. Vodopjanova voitti MM-kisoissa kolme pronssimitalia viestistä. Hän osallistui olympialaisiin kahdesti, vuosina 1998 ja 2002. Vodopjanova oli molemmilla kerroilla mukana kolmella matkalla. Hänen paras olympiasijoituksensa oli viides tila viestistä Naganon kisoista 1998.


title: Sébastien Lacroix

text: Sébastien Lacroix (s. 20. huhtikuuta 1983 Saint Claude) on ranskalainen uransa lopettanut yhdistetyn hiihtäjä. Nykyisin Lacroix asuu Bois d'Amont'ssa.


title: Sébastien Lacroix

text: Yhdistetyn maailmancupissa Lacroix kilpaili ensimmäisen kerran Liberecissä helmikuussa 2001. Hänen paras sijoituksensa maailmancupissa on kolmas sija, jonka hän saavutti kaudella 2012–2013 Kuusamon kilpailusta. Maailmancupin kokonaiskilpailussa hän oli samalla kaudella kymmenes.


title: Sébastien Lacroix

text: Liberecin MM-kilpailuissa 2009 hän kilpaili neljänneksi sijoittuneessa Ranskan joukkueessa. Vancouverin olympialaisissa 2010 hän oli myös neljänneksi sijoittuneessa Ranskan viestijoukkueessa. Molemmissa henkilökohtaisissa kilpailuissa hän oli 19:s. Oslon MM-kilpailuissa 2011 hän saavutti henkilökohtaisissa kilpailuissa sijoitukset 23 ja 30. Val di Fiemmen MM-kilpailuissa 2013 hän oli suurmäen Gundersen-kilpailussa seitsemäs ja normaalimäessä 11:s. Normaalimäen joukkuekilpailusta Lacroix voitti kultaa Ranskan joukkueen kanssa. Joukkuesprintissä hän voitti kultaa parinaan Jason Lamy Chappuis. Sotšin olympialaisissa 2014 hän oli suurmäen Gundersen-kilpailussa 21:s, normaalimäen vastaavassa 28:s ja joukkuekilpailussa neljäs. Falunin MM-kilpailuissa 2015 hän sai joukkuekilpailussa pronssia sekä sijoittui suurmäen Gundersen-kilpailussa kahdeksanneksi ja normaalimäen vastaavassa kilpailussa 11:nneksi.


title: Sébastien Lacroix

text: Lacroix lopetti uransa kauteen kauden 2014–2015 jälkeen.


title: Tatjana Muntjan

text: Tatjana Muntjan (; s. 7. maaliskuuta 1968) on Neuvostoliittoa edustanut entinen jousiampuja. Hän osallistui Soulin olympialaisiin 1988, joissa hän sijoittui kahdeksanneksi henkilökohtaisessa kilpailussa ja oli mukana maansa joukkuekilpailussa neljänneksi sijoittuneessa joukkueessa.


title: Yolande Kada-Gango

text: Yolande Kada-Gango on brazzavillenkongolainen entinen käsipalloilija. Hän edusti seuratasolla Diables Noirs -joukkuetta. Kada-Gango oli mukana maansa kuudenneksi sijoittuneessa joukkueessa Moskovan olympialaisissa 1980. Hän pelasi turnauksessa kaksi ottelua, mutta ei tehnyt yhtäkään maalia.


title: Mary Hartman, Mary Hartman

text: Mary Hartman, Mary Hartman on yhdysvaltalainen saippuaoopperoita parodioiva televisiosarja, jota esitettiin 1976–1977. Nimiroolia esittäneen Louise Lasserin poistuttua sarjasta, se sai uudeksi nimekseen Forever Fernwood. Sarjassa käsiteltiin arkaluonteisia aiheita, kuten masturbaatiota ja impotenssia, ja se oli liian kiistanalainen suurten yhdysvaltalaisten televisioverkkojen esitettäväksi, joten sitä esitettiin syndikoidusti noin 90 aseman kautta eri puolilla Yhdysvaltoja. Suomessa sarjaa esitti MTV kaikkiaan 60 jakson verran.


title: Charles Coody

text: Billy Charles Coody (s. 13. heinäkuuta 1937 Stamford, Texas) on yhdysvaltalainen golfaaja. Hän valmistui liikealan opiskelijana Texasin kristillisestä yliopistosta vuonna 1960 ja aloitti ammattilaisuransa 1963. Hän saavutti The Masters Tournamentin voiton vuonna 1971. Kaikkiaan PGA Tour -voittoja kertyi kolme. Vuonna 1971 Coody oli Yhdysvaltain Ryder Cup -joukkueen jäsen.


title: Charles Coody

text: Coody on valittu Texas Golf Hall of Fameen ja Texas Sports Hall of Fameen.


title: André Cayatte

text: André Cayatte (s. ) oli ranskalainen elokuvaohjaaja ja käsikirjoittaja. Hän voitti kultaisen leijonan 1950 ohjauksestaan elokuvaan Oikeus on tapahtunut ja 1960 elokuvaan Yli rajojen. Alun perin hän opiskeli lakialaa, mutta jätti sen 1938 kirjoittaakseen ensimmäisen käsikirjoituksensa. Hänen elokuvansa olivat pääasiassa rikoselokuvia.


title: Karstulan vaakuna

text: Karstulan vaakuna on Karstulan kunnan tunnus. Vaakunan aihe viittaa Karstulan asemaan ”Pohjanmaan porttina”, koska sisämaareitit Pohjanmaalle ovat kulkeneen muinoin ja kulkevat vielä nykyäänkin Karstulan kautta.


title: Karstulan vaakuna

text: Vaakunan selitys on ”punaisessa kentässä hopeinen, ankkuriristin muotoinen lukonhela, keskellä avaimenreikä.” Vaakunan on suunnitellut Ahti Hammar, ja Karstulan kunnanvaltuusto hyväksyi sen kokouksessaan 9. maaliskuuta 1953. Sisäasiainministeriö vahvisti vaakunan käyttöön 16. heinäkuuta samana vuonna.


title: Eifel

text: Eifel on matala vuorijono läntisessä Saksassa ja itäisessä Belgiassa. Se kattaa Belgian saksankielisen alueen, osan lounaisesta Nordrhein-Westfalenista ja luoteisesta Rheinland-Pfalzista. Luonnonmukaisia rajoja ovat Rein-, Mosel- ja Ahrjoet. Korkein kohta, Hohe Acht, sijaitsee 747 metriä merenpinnan yläpuolella.


title: Eifel

text: Eifelin alueella sijaitsee noin 340 purkausaukkoa () 600 neliökilometrin alueella, mikä on pinta-alaan suhteutettuna toiseksi tihein purkausaukkojen määrä koko maapallolla Ranskan keskiylängön jälkeen. Osa purkausaukoista, kuten Laacher See, on vain nukkuvia.


title: Ruukin vaakuna

text: Ruukin kunnanvaakuna oli Ruukin kunnan tunnus, joka perustui Ruukin kunnan muodostaneiden Paavolan ja Revonlahden vaakunoiden aiheisiin. Paavolan vaakunan sinistä väriä tummennettiin ja keskelle lisättiin kolme hopeatähteä Revonlahden vaakunasta.


title: Ruukin vaakuna

text: Vaakunan on suunnitellut Olof Eriksson, ja sen selitys on ”sinisessä kentässä kaksi yläreunaltaan sahakoroista ja alareunaltaan aaltokoroista hirttä, joiden välissä saatteena kolme kuusisakaraista tähteä, kaikki hopeaa.” Ruukin kunnanvaltuusto hyväksyi vaakunan 15. tammikuuta 1973, ja sisäasiainministeriö vahvisti sen käyttöön 15. toukokuuta samana vuonna.


title: Ruukin vaakuna

text: Vaakuna muuttui epäviralliseksi kotiseutuvaakunaksi sen jälkeen kun Ruukki muodosti uuden Siikajoen kunnan yhdessä Siikajoen kanssa 2007.


title: NW L

text: NW L oli itävaltaunkarilaisen Nesselsdorfer Wagenbaun (NW) vuosina 1909–1911 valmistama henkilöautomalli. Autoja valmistettiin vain kolme kappaletta.


title: NW L

text: NW:n autonsuunnittelusta vastannut Hans Ledwinka oli jättänyt yrityksen vuonna 1902 suunniteltuaan NW B -mallin. Sen jälkeen esitellyt NW-mallit keräsivät runsaasti kritiikkiä epäluotettavuutensa ja keskimoottorisuudestaan johtuneen huonon huollettavuutensa tähden. Vuonna 1904 henkilöautojen myynti vajosi 12 kappaleeseen. NW yritti panostaa kaivosjunien vetureiden valmistukseen, mutta huonoin tuloksin. Vuonna 1905 palkattiin kaksi suunnittelijaa, Kronfeld ja Lang, joiden päätehtävänä oli suunnitella moottorit uusiin J-, K- ja L-malleihin.


title: NW L

text: Voimanlähteenä oli eteen pitkittäin asennettu nelisylinterinen, vesijäähdytteinen sivuventtiilimoottori, jossa oli magneettosytytys. Voima välittyi moottorilta kartiokytkimen kautta nelivaihteiseen vaihteistoon, josta se kulki voimansiirtoakselin avulla taka-akselille.


title: NW L

text: Sekä etu- että taka-akseli olivat jäykkiä ja jousitettu puolielliptisin lehtijousin. Käyttöjarruina oli mekaanisesti toimivat rumpujarrut taka-akselilla. Seisontajarru vaikutti voimansiirtoon.


title: NW L

text: Kaikki kolme valmistunutta NW L -autoa varustettiin asiakastarpeen mukaan valmistetuilla koreilla.


title: NW L

text: Auton huippunopeus oli 70 km/h ja sen maavara oli 260 mm. Auton moottorissa oli monimutkainen venttiilikoneisto, joka toimi epäluotettavasti. Sekä J- että L-mallit olivat raskaita ja alitehoisia. Yrityksen johto ei ollut tyytyväinen tulokseen, joten Kronfeld ja Lang saivat lähteä. Jo vuoden 1905 lopulla NW:n pääjohtaja Hugo Fischer von Röslerstamm onnistui houkuttelemaan Ledwinkan palaamaan yrityksen palvelukseen. Ledwinka piti J- ja L-malleja kehityskelvottomina, joten hän suunnitteli uuden mallin, NW S:n puhtaalta pöydältä.


title: Jean-François Pilâtre de Rozier

text: Jean-François Pilâtre de Rozier (30. maaliskuuta 1754 Metz, Ranska – 15. kesäkuuta 1785 Wimille, Ranska) oli ranskalainen kemian ja fysiikan opettaja, ja ensimmäisiä ilmailun pioneereja. Hän ja Markiisi d’Arlandes suorittivat ensimmäisen miehitetyn vapaasti lentävän (ei siis kiinnitysköyttä kytkettynä) kuumailmapallolennon 21. marraskuuta 1783. Hän kuoli myöhemmin lento-onnettomuudessa Pas-de-Calais’ssa lähellä Wimereux’tä, kun hän yritti ylittää Englannin kanaalin kuumailmapallolla. De Rozierista ja matkakumppanista, Pierre Romainista, tulivat ensimmäiset lento-onnettomuuden uhrit.


title: Jean-François Pilâtre de Rozier

text: De Rozier ja d’Arlandes suorittivat maailman ensimmäisen miehitetyn kuumailmapallolennon Montgolfier-pallossa 21. marraskuuta 1783. He lähtivät lennolle noin kello 14 iltapäivällä Château de la Muetten puutarhasta Bois de Boulognesta Ranskan kuninkaan Ludvig XVI:n läsnä ollessa. Lento kesti 25 minuuttia. Pallo lensi yhdeksän kilometriä saavuttaen noin 3 000 jalan (n. 900 metrin) korkeuden ennen laskeutumistaan Pariisin laitamille. Onnistuneen lennon jälkeen he juhlivat lentoaan samppanjalla, mitä tapaa edelleen noudatetaan.


title: Jean-François Pilâtre de Rozier

text: 15. kesäkuuta 1785 De Rozier ja kumppani, Pierre Romain, yrittivät ylittää Englannin kanaalin vety- ja kuumailmapallon yhdistelmällä. He lähtivät matkaan Boulogne-sur-Merista. Vaihtunut tuulen suunta kuljetti heitä takaisin mantereelle noin viisi kilometriä lähtöpaikasta. Pallo tyhjeni yhtäkkiä ja syöksyi maahan Wimereux’n lähellä Pas-de-Calais’ssa arviolta 1 500 jalan korkeudesta. Kumpikin matkustaja kuoli. Kahdeksan päivän päästä De Roziern morsian kuoli, mahdollisesti itsemurhan seurauksena. Myöhemmin onnettomuuspaikalle pystytettiin obeliski muistomerkiksi.


title: Billy Connolly

text: William ”Billy” Connolly (s. 24. marraskuuta 1942, Glasgow, Skotlanti) on skotlantilainen koomikko, muusikko, juontaja ja näyttelijä. Hänet tunnetaan erityisesti juurillaan Skotlannissa, jossa hänen lempinimensä on ”The Big Yin”.


title: Billy Connolly

text: Connolly on naimisissa koomikko ja psykologi Pamela Stephensonin kanssa. He menivät naimisiin vuonna 1989.


title: Intohimon vallassa

text: Intohimon vallassa (ruotsinkielinen rinnakkaisversio: "I lidelsens famn") on Teuvo Tulion ohjaama suomalainen elokuva vuodelta 1947.


title: Intohimon vallassa

text: Elokuva pohjautuu Johannes Linnankosken romaaniin "Taistelu Heikkilän talosta" (1905). Tulio ohjasi siitä jo aiemmin elokuvan "Taistelu Heikkilän talosta" (1936), jonka luultiin tuhoutuneen kokonaan Adams Filmin tulipalossa 1959. Tästä kuitenkin löytyi vuonna 2007 yksi filmikela, jossa on katkelmat alusta ja lopusta.


title: Intohimon vallassa

text: Tulio teki elokuvasta samoin näyttelijöin myös ruotsinkielisen rinnakkaisversion "I lidelsens famn", jota Ruotsissa esitettiin nimellä "Olof – forsfararen".


title: Intohimon vallassa

text: Tulio käytti monissa jaksoissa pätkiä vanhemmista elokuvista, kuten eräissä myöhemmissäkin elokuvissaan. Esimerkiksi latotanssikohtauksessa on hyödynnetty Nyrki Tapiovaaran ja Hugo Hytösen elokuvaa "Miehen tie" (1940), josta otetussa katkelmassa on avustajien joukossa muun muassa kirjailija F. E. Sillanpää. Koskenlaskukohtaukset Tulio otti omasta elokuvastaan "Laulu tulipunaisesta kukasta" (1938), hevosella-ajojaksossa on osia kaksikymmentä vuotta aiemmin valmistuneesta Uuno Eskolan ohjaamasta mykkäelokuvasta "Ei auta itku markkinoilla" (1927). Elokuva on Osmo Harkimon ensimmäinen kuvaustyö.


title: Intohimon vallassa

text: Elokuva on luonnehdittu tragikoomisen jylhäksi melodraamaksi. Tulio alkaa tästä elokuvasta lähtien kierrättää vanhaa materiaalia ja elokuvien keskeisiä kuvia peräti patologiselta vaikuttavalta vimmalla.


title: Taistelu Heikkilän talosta (vuoden 1936 elokuva)

text: Taistelu Heikkilän talosta on Teuvo Tulion ohjaama elokuva vuodelta 1936. Sen luultiin tuhoutuneen Adams Filmin tulipalossa 1959, mutta siitä löytyi 2007 filmikela, jossa on katkelmat alusta ja lopusta. Elokuva oli Adams Filmin ensimmäinen äänielokuva ja Tulion esikoisohjaus. Pätkien perusteella elokuvaa on luonnehdittu kuvallisesti melodramaattiseksi Tuliolle ominaiseen tapaan.


text: Elokuva pohjautuu Johannes Linnankosken romaaniin "Taistelu Heikkilän talosta" (1905).


title: Taistelu Heikkilän talosta

text: Taistelu Heikkilän talosta y. m. kertomuksia Johannes Linnankosken pienoisromaani tai novelli vuodelta 1907.


title: Taistelu Heikkilän talosta

text: Niminovellin tarinassa juopon vaimo pieksee miehensä nahkahihnalla.


title: Taistelu Heikkilän talosta

text: Teuvo Tulio on ohjannut kirjan pohjalta kaksi elokuvaa "Taistelu Heikkilän talosta" (1936) ja "Intohimon vallassa" (1947.)


title: Kirkkojärven koulu

text: Kirkkojärven koulu on Espoon keskuksessa sijaitseva peruskoulu. Se valmistui alun perin 1980-luvun alussa, jolloin siellä opiskelivat 1.–6.-luokkalaiset. Koulu purettiin vuonna 2007 ja uusi, entistä isompi koulu valmistui syksyllä 2010. Näyttävä rakennus on herättänyt myös kansainvälistä huomiota.


title: Kirkkojärven koulu

text: Kirkkojärven koulun monikulttuurinen oppimiskeskus on yksi Espoon yhdeksästä oppimiskeskuksesta. Koulu on yhtenäiskoulu, eli siellä on oppilaita esiluokasta yhdeksänteen luokkaan. Valmistavaa opetusta annetaan maahanmuuttajataustaisille oppilaille luokkatasoilla 3–6 sekä luokkatasoilla 7–9. Inklusiivinen valmistava opetus jatkuu esiopetusluokasta alkuopetuksen ajan eli siis myös 1. ja 2. luokilla. Luokkatasoilla 7–9 on erityisluokkia yleisopetusluokkien lisäksi. Kirkkojärven koulussa vieraskielisiä oppilaita on 29,7 %.